Ein pobl - Learning and Work Institute\nHome | Amdanom ni | Ein pobl\nSefydliad Dysgu a Gwaith Cymru\nDave yw cyfarwyddwr Cymru y Sefydliad Dysgu a Gwaith. Mae Dave yn gyfrifol am arwain gwaith y sefydliad yng Nghymru a hyrwyddo gwerth addysg oedolion a’r angen i fuddsoddi a chael polisïau i gynyddu cynhyrchiant, gwella datblygiad o dâl isel a lleihau anghydraddoldeb. Mae wedi gweithio ym maes arweinyddiaeth, ymgyrchu a datblygu polisi ers deunaw mlynedd. Cyn ymuno â Dysgu a Gwaith Cymru, gweithiodd am bron saith mlynedd fel Ysgrifennydd Cyffredinol Llafur Cymru. Cyn hyn, gweithiodd fel Swyddog Cyswllt Gwleidyddol i Undeb Prifysgolion a Cholegau Cymru, fel Pennaeth Polisi Llafur Cymru, ac fel ymchwilydd i Huw Lewis AC a Lynne Neagle AC.\nPennaeth Ymgyrchoedd, Polisi a Datblygu\nMae Kay yn bennaeth ymgyrchoedd, polisi a datblygu i L&W yng Nghymru. Mae gan Kay arbenigedd yn gweithio gyda darlledwyr ar ymgyrchoedd gweithredu cymdeithasol a gweithio gyda rhanddeiliaid a phartneriaid ar draws Cymru. Mae’n arwain gweithgaredd hyrwyddo ar gyfer gŵyl Wythnos Addysg Oedolion a Gwobrau Ysbrydoli! i godi ymwybyddiaeth ac ehangu mynediad i ddysgu gydol oes. Ynghyd â hyn, mae gwaith datblygu a pholisi arall yn cynnwys Addysg i Deuluoedd, ESOL, Sgiliau Hanfodol a Dysgu Cymunedol.\nYmunodd Calvin ag L&W o Gyngor Bwrdeistref Sirol Rhondda Cynon Taf lle’r oedd yn Brif Swyddog Addysg Oedolion. Mae gan Calvin 15 mlynedd o brofiad rheoli prosiectau gyda phrosiectau Ewropeaidd ESF ac ERDF, ac roedd yn aelod o fwrdd y Bartneriaeth Ddysgu, bwrdd rhwydwaith Dysgwyr Hŷn a chafodd brofiad o ddatblygu prosiectau ar draws y sectorau addysg 14-19 ac ôl-16, addysg a sgiliau. Ar hyn o bryd, Calvin sy’n gyfrifol am ddatblygu a chyflwyno prosiectau ar draws Cymru yn cynnwys gwaith cyfredol ar gynllun Peilot Cyfrifon Dysgu Personol, Cronfa Datblygu Sgiliau A.B a gwerthuso ‘Gweithio dros Gymru’ i Lywodraeth Cymru. Mae hefyd yn arwain prosiect Symudedd KA1 Erasmus+ Cymru i rannu arfer gorau ar ymgyrchoedd Addysg Oedolion a Llysgenhadon Dysgwyr ar draws Ewrop.\nRheolwr Swyddfa a Chydlynydd Digwyddiadau\nWendy yn Rheolwr Swyddfa a Chydlynydd Digwyddiadau. Mae Wendy yn cynorthwyo cynllunio logisteg prosiectau a rheoli cyllid, yn ogystal â bod yn gyfrifol am systemau swyddfa, strategaethau adeiladau, adeiladau a chynnal a chadw a rheoliadau iechyd a diogelwch. Mae Wendy’n gyfrifol am gydlynu a dosbarthu papurau ar gyfer grŵp Strategaeth Cymru a rhwydweithiau ehangach ac mae’n chwarae rôl allweddol yn cydlynu a gwerthuso pob digwyddiad allanol yn cynnwys cynadleddau a rhaglenni hyfforddiant.\nCynorthwyydd Cymorth Marchnata a Chyfathrebu\nNisha yw cynorthwyydd ymgyrchoedd, marchnata a chyfathrebu Dysgu a Gwaith Cymru. Mae’n ymwneud â chydlynu, cynllunio creadigol a chyflwyno gwobrau blynyddol Ysbrydoil! a’r ymgyrch Wythnos Addysg Oedolion yng Nghymru i godi ymwybyddiaeth o fanteision dysgu gydol oes. Mae Nisha hefyd yn gyfrifol am ac yn cynnal yr holl lwyfannau cyfathrebu digidol tebyg i’r wefan, sianeli cyfryngau cymdeithasol a marchnata drwy e-bost, a datblygu ffyrdd i arddangos ein gwaith mewn modd creadigol er mwyn ymestyn cyrraedd ac effaith ein gwaith. Mae Nisha hefyd yn cefnogi cynllunio a chyflenwi digwyddiadau Dysgu a Gwaith Cymru.\nMae Stephen wedi bod yn brif weithredwr ers 2016, ar ôl treulio dwy flynedd cyn hynny fel dirprwy brif weithredwr. Ymunodd o Working Links, lle’r oedd yn arwain ar bolisi, strategaeth a datblygu busnes. Cyn hyn, gweithiodd yn y London Development Agency fel cyfarwyddwr cyflogaeth a sgiliau, yn comisiynu rhaglenni ac yn arwain gwaith y London Skills and Employment Boaard; roedd yn brif economydd yn y Social Market Foundation; a threuliodd chwe blynedd fel uwch gynghorydd polisi yn Nhrysorlys EM yn gweithio ar bolisi ar gyfer sgiliau, cynhyrchiant a thlodi plant.\nFel Dirprwy Gyfarwyddwr, mae Sam yn canolbwyntio ar sicrhau effaith ar bolisi ac ymarfer drwy ymchwil Dysgu a Gwaith ar ddysgu, sgiliau a chyflogaeth. Yn flaenorol, roedd Sam yn Gyfarwyddwr Polisi Impetus, gan arbenigo mewn addysg a chymorth cyflogaeth ar gyfer pobl ifanc o gefndiroedd difreintiedig. Ar ddechrau pandemig COVID-19 yn 2020, cyd-sefydlodd Sam y Grŵp Cyflogaeth Ieuenctid gan ddod ag arweinwyr allweddol ac arbenigwyr o’r sector cyflogaeth ieuenctid ynghyd i helpu gyrru ymateb y Deyrnas Unedig. Cyn hynny roedd Sam yn Bennaeth Polisi ERSA, corff cynrychioli’r sector cymorth cyflogaeth ac yn arwain y timau materion cyhoeddus ar gyfer darparwyr cyflogaeth a sgiliau yn y sectorau preifat ac elusennol. Mae Sam yn Gymrawd Ymarfer GoLab 20921 ac yn Berson Cymorth Cyntaf Iechyd Meddwl.\nCyfarwyddwr Cyllid a Gweithrediadau\nYmunodd Rob â’r Sefydliad Dysgu a Gwaith yn 2014 ac mae’n mwynhau ei waith yn fawr. Yn benodol mae’n llunio tîm gwasanaethau mewnol o unigolion galluog iawn sy’n gweithio’n barhaus i wella Technoleg Gwybodaeth, Adnoddau Dynol, Cyllid, Llywodraethiant a Swyddfeydd Dysgu a Gwaith. Cymhwysodd Rob yn wreiddiol fel cyfrifydd siartredig gydag EY, ac yna treuliodd ychydig flynyddoedd ar waith ailstrwythuro yna nifer o flynyddoedd mewn diwydiant.\nDirprwy Gyfarwyddwr Ymchwil a Datblygu\nMae Naomi Clayton yn ddirprwy gyfarwyddwr ymchwil a datblygu. Mae gan Naomi dros 14 blynedd o brofiad mewn ymchwil a pholisi gydag arbenigeddau mewn cyflogaeth, sgiliau a materion anfantais y farchnad lafur. Cyn ymuno â L&W, Naomi oedd dirprwy gyfarwyddwr Canolfan What Works ar gyfer Twf Economaidd Lleol, a’r rheolwr polisi ac ymchwil yn y Ganolfan ar gyfer Dinasoedd lle’r oedd yn gyfrifol am ddatblygu a goruchwylio rhaglenni i gynorthwyo polisi ac ymarfer effeithiol. Mae wedi gweithio gyda phartneriaid ar draws y DU i’w cynorthwyo i ddefnyddio tystiolaeth ac arddangos effaith trwy weithredu strategaethau sgiliau, cymorth cyflogaeth ieuenctid a chynlluniau cynnydd mewn gwaith, a datblygu strategaethau diwydiannol lleol.\nMae Duncan yn economegydd gyda mwy na 30 mlynedd o brofiad yn y sectorau preifat a chyhoeddus yn y DU a Seland Newydd. Mae Duncan yn arwain dadansoddiad economaidd L&W. Yn flaenorol, roedd yn ddirprwy brif economegydd GLA Economics ac yn bennaeth yr uned ddadansoddi macroeconomaidd yn Nhrysorlys EM. Mae ganddo BA mewn Economeg o Brifysgol Caergrawnt ac MSc mewn Economeg o Ysgol Economeg Llundain.\nYmunodd Jubair a L&W fel ymchwilydd economaidd. Mae ei waith yn canolbwyntio ar ddadansoddi ar gyfer ein Huned What Works ac ar faterion addysg bellach a chyflogaeth lawn. Yn flaenorol, gweithiodd yn y Resolution Foundation, yn canolbwyntio ar ddyledion aelwydydd a dadansoddi’r farchnad lafur. Mae gan Jubair MSc mewn Economeg Datblygu o’r Ysgol Astudiaethau Dwyreiniol ac Affricanaidd.\nMae Asli yn ymchwilydd cymdeithasol yn y Sefydliad Dysgu a Gwaith. Fel ymchwilydd, mae Asli yn gweithio ar amrywiaeth eang o brosiectau ymchwil a gwerthuso ar draws meysydd polisi Dysgu a Gwaith, yn cynnwys Saesneg ar gyfer Siaradwyr Ieithoedd Eraill, cyflogaeth pobl gydag anabledd a chyflogaeth a chymorth i bobl gyda chyflyrau iechyd. Cyn ymuno â Dysgu a Gwaith, bu Asli yn gweithio fel ymchwilydd yn Demos a melin drafod arall seiliedig yn Istanbul, Twrci. Mae ganddi brofiad o weithio gyda ffoaduriaid a cheiswyr lloches mewn sefydliad cymorth dyngarol. Mae ganddi ddiddordeb mewn integreiddio’r farchnad lafur, ymfudiad a chydraddoldeb rhwng y rhywiau. Mae gan Asli MPhil mewn Cymdeithaseg Wleidyddol ac Economaidd o Brifysgol Caergrawnt.\nPennaeth Dysgu ar gyfer Pobl Ifanc\nMae Nicola yn arwain rhaglen L&W o waith ymchwil a datblygu yn ymwneud â mynediad pobl ifanc at ddysgu a chyflogaeth. Gyda mwy nag 20 mlynedd o brofiad yn y sector, mae Nicola’n gyfrifol am ystod o brosiectau yn ymwneud â chyn-brentisiaethau a gwella canlyniadau ar gyfer y bobl ifanc mwyaf difreintiedig. Cyn ymuno â’r sefydliad, gweithiodd Nicola yn yr Asiantaeth Genedlaethol Ieuenctid, gan arwain y Bartneriaeth Dysgwyr sy’n Oedolion Ifanc.\nCyfarwyddwr Cyswllt Ystadegau a Dadansoddi\nMae Paul yn ystadegydd y farchnad lafur gyda mwy na 40 mlynedd o brofiad yn cynnwys cyflogaeth, sgiliau, pennu tâl a materion cysylltiedig. Gweithiodd i ragflaenwyr L&W yn y Ganolfan Cynhwysiant Economaidd a Chymdeithasol a’r Uned Ddiweithdra, ac yn flaenorol yn y Coleg Nyrsio Brenhinol, Cymdeithas Cyflogwyr Llywodraeth Leol, Sefydliad Newid Micro-gymdeithasol Prifysgol Essex, Gwasanaethau Data Incwm, ymysg eraill. Mae Paul yn cynhyrchu delweddau data o newidiadau i’r farchnad lafur bob mis ym mriff ystadegau’r farchnad lafur L&W, delweddau data eraill mewn perthynas â phrosiectau penodol ac mae hefyd yn arbenigo mewn asesiadau effaith. Mae ganddo MBA o Brifysgol Lerpwl ac MA (Cantab) mewn Daearyddiaeth o Brifysgol Caergrawnt.\nMae gan Daniela brofiad helaeth o gynllunio ac arwain prosiectau gwerthuso ac ymchwil mewn llywodraeth leol i lywio cynllunio strategol, dylunio gwasanaeth a datblygu polisi. Mae wedi arwain ar werthuso rhaglenni cydlyniaeth gymunedol a chymorth cyflogaeth ac wedi cynnal ymchwil ar fynediad i ddarpariaeth Saesneg ar gyfer Siaradwyr Ieithoedd Eraill (ESOL). Mae ganddi gefndir mewn hawliau dynol, gyda diddordeb neilltuol mewn hawliau ymfudwyr, a bu ganddi swyddi polisi ym Mhrydain a Mecsico. Yn y Sefydliad Dysgu a Gwaith mae wedi gweithio ar werthuso rhaglenni cymorth cyflogaeth a anelwyd at bobl ifanc ac ar ymchwil parthed ansawdd swyddi a’r galw am hyfforddiant technegol.\nMae Corin yn rheolwr ymchwil yn Uned newydd What’s New L&W, sy’n ymwneud â chefnogi a hyrwyddo’r defnydd a chreu tystiolaeth ar draws y sector cyflogaeth a sgiliau. Ymunodd a L&W fel ymchwilydd ar ôl cwblhau PhD mewn Gwybodeg Iechyd Defnyddwyr. Yn ystod ei gyfnod yn L&W, mae Corin wedi gweithio ar ystod eang o brosiectau ymchwil ansoddol a meintiol; er enghraifft, mae wedi arwain ein gwerthusiad diweddar o fodel YIACS o gymorth ariannol ar gyfer pobl ifanc. Tra’i fod yn L&W, mae Corin hefyd wedi arwain y gwaith o ddylunio a dadansoddi ein Harolwg blynyddol Cyfranogiad Oedolion mewn Dysgu.\nYmunodd Jess â L&W fel ymchwilydd, gydag arbenigedd penodol mewn ymchwil ansoddol, cynhwysol a chreadigol. Ar hyn o bryd, mae Jess yn rheoli prosiectau datblygu hyfforddeiaeth ar gyfer yr Adran Addysg a gwerthusiad o gynllun peilot Dinasoedd Dysg Cymdeithas Frenhinol y Celfyddydau yn ogystal â chyfrannu at werthusiad ar raddfa fawr o dreialon wedi eu harwain gan iechyd. Cyn ymuno â L&W, gweithiodd mewn addysg, datblygu cymunedol ac ymchwil academaidd. Cwblhaodd PhD yn 2017 oedd yn archwilio rhannu gwybodaeth ac integreiddio yn ystafell ddosbarth ESOL.\nYmunodd Harry â Dysgu a Gwaith fel Ymchwilydd yn Ebrill 2021 ac mae wedi gweithio ar ystod o brosiectau ymchwil ansoddol, yn ymwneud â phrentisiaethau a’r Gronfa Sgiliau Genedlaethol yn benodol. Ar hyn o bryd mae’n gweithio ar brosiect ar ran yr Adran Addysg yn archwilio sut y mae darparwyr wedi addasu’r modd y cyflwynir prentisiaethau i leoliad o bell neu ar-lein. Cyn ymuno â Dysgu a Gwaith, treuliodd Harry 3 blynedd yn gweithio i BMG Research lle’r oedd wedi gweithio ar ystod eang o brosiectau yn ymwneud â chyflogaeth, addysg, a sgiliau, gan gynnwys gwerthusiad o waith Central London Works a’r rhaglen iechyd a phrosiectau amrywiol yn ymwneud â sgiliau, cynnydd a symudedd cymdeithasol yn y diwydiant adeiladu.\nMae Emily Jones yn bennaeth ymchwil yn L&W, yn gyfrifol am arwain prosiectau ymchwil a datblygu er mwyn sicrhau eu bod yn gwneud gwahaniaeth cadarnhaol i bolisi ac ymarfer. Mae gwaith Emily’n canolbwyntio ar ddysgu gydol oes a sgiliau, ac mae’n arwain ein prentisiaethau a’n rhaglen addysg dechnegol. Mae Emily hefyd yn arwain ein hymchwil ar y Cynllun Ailhyfforddi Cenedlaethol.\nYmunodd Hazel â L&W ar ôl cwblhau MA mewn Addysg a Datblygu Rhyngwladol. Fel ymchwilydd, mae Hazel yn gweithio ar ac yn rheoli ystod eang o brosiectau ymchwil, gwerthuso a datblygu ar draws meysydd polisi L&W yn cynnwys dysgu gydol oes, sgiliau sylfaenol oedolion, Saesneg i Siaradwyr Ieiethodd Eraill, addysg i droseddwyr, cynnydd mewn gwaith a chymorth cyflogaeth ar gyfer grwpiau agored i niwed. Cyn ymuno â L&W, gweithiodd Hazel fel athrawes mewn cyd-destunau gwahanol yn cynnwys Mecsico, Bangladesh a Ffrainc. Mae ganddi ddiddordeb arbennig yn rôl dysgu mewn perthynas ag integreiddio a llesiant ffoaduriaid a mudwyr.\nYmchwilydd cymdeithasol yn Dysgu a Gwaith yw Abbie. Gweithiodd ar ystod eang o brosiectau ymchwil a gwerthuso, gan gynnwys canolbwyntio ar brentisiaethau a chefnogi datblygiad y Gronfa Sgiliau Genedlaethol. Ar hyn o bryd mae Abbie yn gweithio ar brosiect sy’n cael ei ariannu gan y Loteri Genedlaethol sy’n anelu at wella’r gefnogaeth i ofalwyr sy’n oedolion ifanc mewn Addysg Bellach, a gwerthusiad o’r Gronfa Gweithlu’r Dyfodol, sy’n rhaglen gan Ymddiriedolaeth y Tywysog sy’n ceisio cefnogi pobl ifanc i hyfforddiant a gwaith.\nYmchwilydd (Cyfnod Mamolaeth)\nMae Beccy Packer yn ymchwilydd ansoddol ac mae wedi gweithio ar ystod o brosiectau Cynllun Ailhyfforddi Cenedlaethol a phrentisiaethau ers ymuno â L&W. Cyn ymuno â L&W, gweithiodd mewn rôl addysg a chyflogadwyedd gyrfaoedd mewn AB. Mae Beccy yn gynghorydd gyrfaoedd cymwys ac mae ganddi MA mewn Gyrfaoedd, Addysg a Hyfforddi.\nRheolwr Prosiect – Gŵyl Ddysgu\nPennaeth Saesneg, Mathemateg ac ESOL\nMae Alex Stevenson yn bennaeth Saesneg, Mathemateg ac ESOL yn L&W, yn arwain rhaglenni’r sefydliad mewn ymchwil a datblygu sgiliau sylfaenol oedolion, Saesneg i Siaradwyr Ieithoedd Eraill ac addysg gymunedol. Yn L&W, mae wedi cyflwyno prosiectau niferus i gefnogi datblygu polisi ac ymarfer effeithiol mewn sgiliau sylfaenol i oedolion ar gyfer cleientiaid fel yr Adran Addysg, Awdurdod Llundain Fwyaf a’r Sefydliad Addysg a Hyfforddiant. Cyn ymuno ag L&W, addysgodd Alex, rheolodd a datblygodd ddarpariaeth sgiliau sylfaenol oedolion ac ESOL am fwy na 13 blynedd, gan weithio’n amrywiol mewn colegau AB, gwasanaeth addysg oedolion awdurdod lleol ac i ddarparwr hyfforddiant annibynnol. Ar hyn o bryd, mae’n aelod gweithredol o fwrdd Cymdeithas Addysg Oedolion Ewrop.\nMae Connor yn rheolwr ymchwil yn y Sefydliad Dysgu a Gwaith. Mae gan Connor rôl flaenllaw yng ngwaith L&W ar dâl a chynnydd. Ar hyn o bryd, mae’n rheoli’r Rhwydwaith Better Work – rhwydwaith polisi ac ymarfer sydd yn dod â mwy na 300 o unigolion a sefydliadau ynghyd i fynd i’r afael â thâl isel ac ehangu’r sail dystiolaeth yn ymwneud â chynnydd mewn gwaith. Mae hefyd wedi gweithio ar ddylunio, datblygu a gwerthuso sawl menter cynnydd mewn gwaith, yn cynnwys rhaglen Step Up Trust for London, rhaglen Skills Escalator y West London Alliance a rhaglen In-Work Progression ar draws Llundain wedi ei noddi gan Gronfa Gymdeithasol Ewrop – treial mwyaf y DU o gymorth sy’n canolbwyntio ar gynnydd ar gyfer gweithwyr tâl isel.\nUwch Ystadegydd y Farchnad Lafur\nYmunodd Lovedeep â L&W fel uwch ystadegydd y farchnad lafur. Cyn ymuno â L&W, gweithiodd fel uwch ddadansoddwr ystadegol yn Awdurdod Llundain Fwyaf a’r Comisiwn Ystadegau. Yn L&W, mae Lovedeep yn arwain dadansoddiadau buddion cost ac effaith rhaglenni cyflogaeth a dadansoddi ystadegau’r farchnad lafur. Mae wedi modelu a dylunio rhaglenni ar gyfer Llywodraethau Cymru, yr Alban ac Iwerddon ac mae’n defnyddio meddalwedd ddadansoddol i gyflwyno data ar-lein fel canlyniadau’r Arolwg Cyfranogiad Addysg. Mae hefyd yn rhoi cymorth blynyddol i LEP a’u hanghenion data, yn benodol dadansoddi data Prentisiaethau a dysgwyr.\nMae Jackie yn rheolwr ymchwil yn L&W. Ar hyn o bryd, mae’n rheoli gwerthusiad ar gyfer Ymddiriedolaeth Tywysog Cymru o’u rhaglen Cronfa Gweithu’r Dyfodol gyda’r nod o gynorthwyo pobl ifanc i gael hyfforddiant a chyflogaeth a phrosiect a ariennir gan y Loteri Genedlaethol gyda’r nod o wella cymorth ar gyfer gofalwyr sy’n oedolion ifanc mewn Addysg Bellach. Yn L&W mae Jackie wedi arwain prosiectau ymchwil a datblygu ar draws ystod o feysydd polisi yn cynnwys addysg i droseddwyr, sgiliau sylfaenol i oedolion, Saesneg i Siaradwyr Ieithoedd Eraill (ESOL) a gwaith i gynorthwyo’r rheiny sydd yn gadael gofal a gofalwyr sy’n oedolion ifanc i gael mynediad at gyfleoedd mewn addysg, hyfforddiant a gwaith. Cyn ymuno â L&W, gweithiodd Jackie mewn amrywiaeth o swyddi ymchwil ar draws y sectorau cyhoeddus a gwirfoddol.\nMae Yasmin yn rheolwr ymchwil yn y Sefydliad Dysgu a Gwaith. Mae ganddi brofiad eang o ddylunio, rheoli a chynnal prosiectau ymchwil ar raddfa fawr. Cefndir mewn cynnydd yn y gwaith, y wladwriaeth les, a chefnogi polisi ac ymarfer i grwpiau bregus sydd gan Yasmin. Yn fwyaf diweddar, mae wedi rheoli prosiectau i’r Adran Addysg ar y Gronfa Sgiliau Genedlaethol, yn ogystal ag ymchwil i Isafswm Cyflog Cenedlaethol prentisiaid a’r effaith y mae hyn yn ei gael ar y nifer sy’n gadael gofal sy’n cymryd prentisiaethau. Cyn y Sefydliad Dysgu a Gwaith, roedd Yasmin yn gweithio i Ipsos MORI, gan reoli ymchwil i gefnogaeth i hawlwyr Credyd Cynhwysol a gwerthusiad o’r Gwasanaeth Gyrfaoedd Cenedlaethol.\nTîm polisi a chyfathrebu\nUwch Swyddog Materion Allanol\nRoisin yw’r uwch swyddog materion allanol yn L&W, yn gweithio yn y tîm polisi a chyfathrebu ac ar yr ymgyrch Gŵyl Ddysgu. Mae Roisin yn ymdrin â’r gwaith o redeg ein cyfathrebiadau digidol o ddydd i ddydd, ac mae ganddi brofiad o greu a theilwra cynnwys i arddangos ein gwaith i gynulleidfaoedd amrywiol. Mae Roisin yn gweithio ar draws ein meysydd polisi, yn datblygu ffyrdd o ymgysylltu ein cynulleidfaoedd amrywiol a chynyddu cyrhaeddiad ac effaith ein gwaith.\nYmunodd Helena â’r Sefydliad Dysgu a Gwaith yn 2021 ac mae’n canolbwyntio ar ein gwaith polisi, cyfathrebu a chyfryngau i gynyddu effaith a chyrraedd ein hymchwil. Mae ganddi ddiddordeb yn sut y gall gwahanol sefydliadau a rhanddeiliaid gydweithio i wella mynediad i addysg oedolion a gwaith da, yn neilltuol ar gyfer grwpiau sydd yn cael eu hallgau yn rhy aml. Cyn ymuno â’r tîm bu’n gweithio yn yr Ymddiriedolaeth Addysg Carcharorion.\nMason yw’r ifancaf o’r aelodau staff yn L&W. Ymunodd fel prentis cyllid ac mae ar hyn o bryd yn gwneud cymhwyster AST Lefel 2, gyda’r bwriad o ddatblygu trwy’r lefelau i fod yn gwbl gymwys. Yn L&W mae’n cyfrannu at swyddogaethau cyllid cyffredinol ac mae’n enghraifft wych o addysg gydol oes oedolion.\nMae gan Kamal dros 25 mlynedd o brofiad yn y Diwydiant TG, wedi rheoli Gweinyddwyr, HP SANs, Isadeiledd, VOIP, Waliau Tân, a dyfeisiadau pwynt terfynol. Yn L&W mae Kamal yn rheoli darpariaeth cymorth a hyfforddiant TG ar draws ein tair swyddfa. Mae Kamal wedi datblygu polisïau TG L&W a’i gynlluniau adferiad mewn argyfwng. Mae Kamal wedi datblygu Systemau Diogel fel Haciwr Moesegol Ardystiedig (CEH) ac mae’n sicrhau bod L&W wedi ei ardystio ar lefelau priodol (e.e. Hanfodion Seibr).\nMae Gerri yn Aelod Siartredig o’r CIPD (MCIPD) gyda mwy nag 20 mlynedd o brofiad AD ac MSc mewn Rheolaeth AD o Ysgol Economeg Llundain. Mae wedi gweithio ar draws sawl sector yn cynnwys Addysg Uwch, y Gyfraith, Arolygu Eiddo a’r Gwasanaethau Ariannol. Mae Gerri yn arwain y weithrediaeth AD yn L&W gan ddatblygu Strategaeth AD a phob agwedd ar AD gweithredol. Roedd Gerri yn allweddol yn sicrhau Achrediad “Arian” Buddsoddwyr mewn Pobl L&W yn 2017 a 2020.\nFel aelod o Gymdeithas y Technegwyr Cyfrifo (AAT), ymunodd Tim â L&W ar ôl naw mlynedd o weithio yn y diwydiant pensiynau preifat, tra’n astudio i fod yn aelod o Gymdeithas y Cyfrifwyr Ardystiedig Siartredig (ACCA). Mae Tim yn gysylltiedig â’r prosesau ariannol o ddydd i ddydd yn ogystal â rhedeg y gyflogres.


Ethol esgob newydd Abertawe ac Aberhonddu – Golwg360\nBydd Coleg Etholiadol yr Eglwys yng Nghymru yn cael eu cloi yn Eglwys y Santes Fair, Abertawe o heddiw hyd at dridiau\nEglwys y Santes Fair, Abertawe. Llun: Yr Eglwys yng Nghymru\nBydd Coleg Etholiadol yr Eglwys yng Nghymru yn cael eu cloi yn Eglwys y Santes Fair, Abertawe o heddiw hyd at dridiau er mwyn ethol esgob newydd Abertawe ac Aberhonddu.\nYr esgob newydd fydd degfed Esgob Abertawe ac Aberhonddu.\nBydd gan y Coleg Etholiadol hyd at dridiau i ddod i benderfyniad.\nPan fydd enw wedi’i ethol bydd yr Uwch Esgob yn datgloi ac yn agor drws gorllewinol yr eglwys a chyhoeddi enw y darpar esgob yn ffurfiol.\nMae’r Coleg Etholiadol yn cynnwys 47 o bobl sy’n cynrychioli pob un o chwech esgobaeth Cymru – cynrychiolir yr esgobaeth “gartref” gan chwech o leygwyr a chwech o glerigwyr, a’r pump esgobaeth arall gan dri o leygwyr a thri o glerigwyr yr un, ynghyd â’r pump esgob arall.\nThe west door of @stmaryswansea is locked as the Electoral College meets inside to choose the next Bishop of @Swanbrec The college has up to three days to decide. Then the announcement will be made at the door the Senior Bishop @BishopBangor pic.twitter.com/KAdPzqLriK\n— The Church in Wales (@ChurchinWales) September 1, 2021\nBydd y trafodaethau yn gyfrinachol gyda’r coleg yn gyntaf yn enwebu ymgeiswyr ac yna yn eu hystyried cyn pleidleisio’n ddirgel a gall fod nifer o gylchoedd enwebu, trafod a phleidleisio gan bod yn rhaid i ymgeisydd dderbyn dau draean y pleidleisiau.\nOs yw’r Coleg Etholiadol yn methu ethol bydd y penderfyniad yn cael ei drosglwyddo i’r Fainc Esgobion.\nPan fydd yr esgob wedi’i ethol bydd ganddo fe neu hi hyd at 28 diwrnod i dderbyn neu wrthod y swydd.\nOs yw’r esgob yn derbyn y swydd caiff yr etholiad ei gadarnhau’n ffurfiol mewn gwasanaeth Synod Sanctaidd a gynhelir yn fuan.\nWedi i Esgob Abertawe ac Aberhonddu gael ei ethol bydd trefniadau yn cael eu gwneud ar gyfer ethol Archesgob Cymru yn nes ymlaen yn y flwyddyn.\nToday we start the process of electing the next bishop of @Swanbrec Our Senior Bishop Andy John explains more and asks for your prayers, just before the opening service takes place St Mary's Church, Swansea @BishopBangor pic.twitter.com/DRPStQCpoa\nTexas yn ceisio gwneud erthylu’n anghyfreithlon mewn mwyafrif o achosion\nByddai'r rhan fwyaf o erthyliadau ar ôl chwech wythnos yn cael eu rhwystro


New Housing Areas (Church Buildings) Measure 1954\n1954 No. 1 (Regnal. 2_and_3_Eliz_2)\nMore resources for the New Housing Areas (Church Buildings) Measure 1954\nNid oes unrhyw ddogfennau cysylltiedig ar gyfer y ddeddfwriaeth hon.\nNid oes asesiadau effaith cysylltiedig â’r ddeddfwriaeth hon\nRhestr o’r holl newidiadau (a wnaed i’r fersiwn ddiwygiedig ar ôl 2002) :\nYn effeithio ar the New Housing Areas (Church Buildings) Measure 1954\nAdrannau sy'nConfers power or Apply Blanket Amendments:\nGweithredu Cywiriad Cynhwysfawr\nNid oes unrhyw beth yn cyfateb i’r maen prawf hwn ar hyn o bryd.\nGwefan Senedd y Deyrnas Unedig\nRhagor o Mesurau Eglwysig\nRhagor o Mesurau Eglwysig o 1954\nRhestr o’r holl newidiadau\nDolen i’r cyfleuster Newidiadau i Ddeddfwriaeth sy’n darparu mynediad at restrau yn rhoi manylion newidiadau a wnaed gan yr holl ddeddfwriaeth a ddeddfwyd o 2002 – presennol i’r ddeddfwriaeth ddiwygiedig a gedwir ar legislation.gov.uk, ynghyd â manylion ynglŷn â’r newidiadau hynny sydd wedi ac nad ydynt wedi eu gweithredu gan dîm golygyddol deddfwriaeth.gov.uk i’r eitem deddfwriaeth hwn. Dim ond yn ôl at 2002 mae manylion newidiadau ar gael. Mae newidiadau a wnaed cyn 2002 eisoes wedi eu corffori yn nhestun y ddeddfwriaeth ddiwygiedig ar legislation.gov.uk\nMae’r rhestrau hyn yn seiliedig ar wybodaeth sydd wedi’i chynnwys yn y fersiwn ddiweddaraf (ddiwygiedig) sydd ar gael yn unol â’r hyn a gofnodwyd gan dîm golygu legislation.gov.uk. Ar gyfer deddfwriaeth a weithredwyd cyn y dyddiad cychwyn (1/1/2006 ar gyfer deddfwriaeth Gogledd Iwerddon ac 1/2/1991 ar gyfer pob deddfwriaeth ddiwygiedig arall) efallai na fydd y wybodaeth hon ar gael.


Bancio Arlein yn Gymraeg - mynnwch wasanaeth cyflawn | Cymdeithas yr Iaith Gymraeg\nBancio Arlein yn Gymraeg - mynnwch wasanaeth cyflawn\nRydyn ni'n galw ar sefydliadau ariannol i gynnig bancio ar-lein yn Gymraeg. Credwn fod yno angen i gael gwasanaeth bancio ar-lein cyflawn yn ddwyieithog ac y dylai HSBC ateb y gofyn yna.\nDros y misoedd diwethaf, bu aelodau o Gymdeithas yr Iaith Gymraeg yn lobio HSBC i gychwyn gwasanaeth arlein, ond maent wedi gwrthod newid ei bolisi. Mewn e-bost at y mudiad, fe ddywedon nhw "...nid oes unrhyw gynlluniau i gynnig bancio personol [ar-lein] drwy gyfrwng y Gymraeg ar hyn o bryd, er bod eich sylwadau wedi'u nodi..."\nDanfonwch y neges hon at HSBC i alw am wasanaethau arlein cyflawn yn Gymraeg.\nTestun : Bancio Arlein yn Gymraeg / Online Banking in Welsh\nNeges Ddwyieithog - Bilingual Message\nRwyf yn defnyddio fy manc o ddydd i ddydd ond yn methu cael gwasanaeth llawn yn Gymraeg er bod y Gymraeg yn iaith swyddogol yng Nghymru erbyn hyn ac er bod gwasanaeth cyflawn ar gael trwy gyfrwng nifer helaeth o ieithoedd eraill y byd. Yn ogystal, wrth i'r galw am fancio ar-lein gynyddu, bydd gwasanaeth Cymraeg yn cael ei golli. Galwaf arnoch felly i adnewyddu eich polisi iaith a chynnig gwasanaeth Cymraeg cyflawn, gan gynnwys gwasanaeth bancio ar-lein llawn yn y Gymraeg.\nI use my bank regularly, but am denied a full service in Welsh although the language has official status in Wales and a full service is available in a large number of other world languages. Furthermore, as the demand for on-line banking increases, Welsh language services will be lost. I call on you therefore to revise your language policy and offer a complete Welsh language service, including a full online banking service in Welsh.


Beth mae gwirfoddolwyr yn wneud?YmunoDirectors wantedCylchlythyrauCornel y gwirfoddolwyr\nDechreuwyd y gwasanaeth cymorth cynllunio yng Nghymru ym 1978 gan grwp bach o wirfoddolwyr ymroddedig ac egnïol. Ers hynny mae gwirfoddolwyr wedi bod yn ganolog yn narpariaeth gwasanaeth cymorth cynllunio ar gyfer pobl Cymru.\nEr bod Cymorth Cynllunio Cymru erbyn hyn yn derbyn grant craidd gan Lywodraeth Cynulliad Cymru, sy'n caniatáu cyflogi tîm bach o staff i gydlynu gweithgareddau, mae cyfraniad y gwirfoddolwyr yn parhau i fod yn ganolog i'n gwaith ac yn gymorth mawr i gyflawni'n hamcanion.\nYn gynyddol mae Cymorth Cynllunio Cymru'n cynnig cyfleoedd i wirfoddolwyr gymryd rhan ym mhob un o'n gweithgareddau.\nMae gwirfoddolwyr yn cymryd achosion o'r Llinell Gymorth, yn cynghori a chefnogi unigolion a grwpiau cymunedol ar draws sbectrwm o faterion cynllunio.\nMae gwirfoddolwyr yn cynorthwyo gyda pharatoi a chyflwyno hyfforddiant i grwpiau cymunedol, mudiadau gwirfoddol a sefydliadau eraill.\nGall gwirfoddolwyr ymuno â'r Bwrdd Rheoli fel cyfarwyddwyr a gweithredu fel mentoriaid i wirfoddolwyr llai profiadol.\nMae gwirfoddolwyr yn helpu paratoi cyhoeddiadau, yn gweithio ar gyhoeddusrwydd ac yn trefnu digwyddiadau.\nI ddarganfod mwy am yr amrediad o weithgareddau y gall gwirfoddolwyr gymryd rhan ynddynt, cliciwch yma.\nGall unrhyw un wirfoddoli i gynorthwyo Cymorth Cynllunio Cymru ond dim ond cynllunwyr gyda'r cymwysterau a'r profiad priodol all roi cyngor cynllunio a chefnogaeth i gleientiaid y Llinell Gymorth.\nNodwch nad oes rhaid i wirfoddolwyr fod yn aelodau corfforaethol o'r Sefydliad Cynllunio Trefol Brenhinol.\nGall gwirfoddoli gyda CCC:\ngyfri tuag at Ddatblygiad Proffesiynol Parhaus\ndarparu 'gwiriad realaeth' defnyddiol trwy roi agweddau newydd ar sut mae'r cyhoedd yn rhyngweithio â'r system gynllunio\nrhoi mewnwelediad i adrannau newydd gweithgaredd cynllunio\nehangu profiad o sut mae awdurdodau lleol a / neu sectorau eraill yn gweithredu\nehangu rhwydweithiau proffesiynol\ndarparu profiad gwerthfawr o ymgynghoriad cymunedol a meithrin gallu\nadnewyddu diddordeb ac agor y drws i gyfleoedd newydd\nrhoi mynediad i hyfforddiant perthnasol rhad\ncaniatáu i gynllunwyr sydd wedi ymddeol, wedi cymryd saib yn eu gyrfa neu sy'n gweithio tu allan i gynllunio prif-ffrwd gadw mewn cysylltiad â'r materion cynllunio diweddaraf rhoi cyfleoedd i gynllunwyr sydd newydd gael cymhwyster i ehangu eu profiad\ndatblygu sgiliau rhyngbersonol\nrhoi rhywbeth yn ôl i'r gymuned ehangach\nhelpu gwella'r cysylltiadau rhwng y cyhoedd a'r system gynllunio\nfod yn werthfawr ac yn rhywbeth i'w fwynhau!\nOs ydych am wybod mwy am wirfoddoli gyda Chymorth Cynllunio Cymru, cysylltwch â'n Cydlynydd Gwirfoddolwyr James Davies ar 02920 464 205 neu ar ebost.\nOs hoffech gofrestru i fod yn wirfoddolwr, gallwch lenwi ffurflen gais gwirfoddoli arlein trwy glicio yma.\nDiweddarwyd: 10 Chwefror 2012


Cwmni arian cyhoeddus Blurrt yn “ailstrwythuro” a diswyddo – Golwg360\nCwmni arian cyhoeddus Blurrt yn “ailstrwythuro” a diswyddo\n7 Awst 2018 am 10:15 Diweddarwyd am 16:50\nMae cwmni dadansoddi data, sydd wedi derbyn bron i filiwn o bunnoedd mewn arian cyhoeddus, yn cau swyddfa yng Nghaerdydd.\nMae Cyllid Cymru, sydd dan yr enw Banc Datblygu Cymru erbyn hyn, wedi rhoi dros dri chwarter miliwn i Blurrt – £770,000 yn benodol.\nMae’r banc, sy’n fenthyciwr i fusnesau ledled y wlad, yn gwmni hyd braich i Lywodraeth Cymru ac mae’n defnyddio cyfuniad o arian cyhoeddus ac arian preifat.\nAc mae adain fasnachol S4C, sydd eisoes wedi colli £3m wedi i Loteri Cymru fynd i’r wal, wedi rhoi cyfanswm o £227,000 i’r busnes sy’n dadansoddi data o’r cyfryngau cymdeithasol.\n“Mae SDML (adain fasnachol S4C) yn un o nifer o fuddsoddwyr yn Blurrt ac wedi buddsoddi £227,000 yn y cwmni,” meddai llefarydd ar ran S4C wrth golwg360.\nSefydlwyd Blurrt yng Nghwmbrân yn 2012, cyn symud i adeilad y Tramshed yn Grangetown, Caerdydd.\nYn ôl y perchnogion, mae’r cwmni yn mynd trwy gyfnod o ailstrwythuro ac mae golwg360 wedi cael cadarnhad bod y swyddfa yn y Tramshed wedi cau.\nMae gweithiwr hefyd wedi dweud wrth golwg360 bod nifer o’r staff wedi cael gwybod bod eu cyflogaeth yn dod i ben, ac y byddan nhw’n derbyn eu cyflog olaf ddiwedd y mis.\nDydi Blurrt ddim wedi cadarnhau na gwrthod hynny, ond mewn e-bost fe ddywed y Prif Weithredwr nad yw’r busnes wedi mynd i’r wal.\nMae gan y cwmni swyddfa yn Llundain ac yn Efrog Newydd hefyd.


LineageOS - Android 100% yn Gymraeg, ond... - Hacio'r Iaith\nMae pob gair o’r Android Open Source Project a LineageOS erbyn hyn wedi’u lleoleiddio ac Android ar gael am y tro cyntaf yn llawn yn Gymraeg*. Ond mae dal wir angen eich help chi i gywiro a gwella ambell beth.\nLineage 15.1 a 16.0\nMae ROMs swyddogol 16.0 nawr yn cael eu hadeiladu yn ddyddiol a 15.1 wedi eu israddio i gael eu hadeiladu yn wythnosol. Cafodd y cyfieithiadau 100% Cymraeg eu mewnforio 11 Mawrth felly dylai fod unrhyw ROM wedi’i adeiladu o 12 Mawrth gyda’r Gymraeg yn 100%.\n*Ond, er bod pob gair o AOSP a LineageOS wedi’i lleoleiddio, mae ambell ddarn yn parhau i ymddangos yn Saesneg. Mae rhai yn ymddangos mewn llefydd amlwg, e.e. y dewis ‘Advanced’ yn y gosodiadau ac ambell beth dan ‘App Permissions’, ond mae’n debyg bod eraill yn llai amlwg i’w darganfod. Ga’i ofyn i chi plîs rhoi gwybod i mi am enghreifftiau. Anfon sgrinlun ata’i sydd orau. Dw i’n cydweithio â datblygwyr i’w cywiro.\nMae datblygiad a diweddariadau’r fersiwn hwn wedi dod i ben dechrau mis Chwefror. Mae’r ROMs swyddogol olaf yn rhannol yn Gymraeg ond yn cynnwys gwall.\n15 Hydref 2018 – Mewnforiwyd y cyfieithiadau Cymraeg (tua 75% cyflawn, gyda gwall).\n5 Tachwedd 2018 – Cywiriwyd camgymeriad yn un o’r ffeiliau Cymraeg sy’n achosi problem wrth gysylltu USB.\n19 Ionawr 2019 – Ychwanegwyd y Gymraeg fel dewis yn y rhestr ieithoedd.\n7 Chwefror 2019 – Adeiladwyd y fersiwn swyddogol olaf.\n12 Mawrth 2019 – Mewnforiwyd y cyfieithiadau Cymraeg (100% a dim gwallau).\nBeth mae hyn yn golygu yw os ydych yn gosod a defnyddio ROM swyddogol wedi’i adeiladu rhwng 19 Ionawr a 7 Chwefror mi fydd yn rhannol yn Gymraeg ond gyda gwall. Bydd y rhyngwyneb yn stopio gweithio pan fo unrhyw beth yn cael ei gysylltu â’r micro USB, felly rhaid newid i iaith arall bob tro chi’n gwefru neu gysylltu i drosglwyddo ffeiliau. Yn anffodus, ni fydd rhagor o ROMs swyddogol, ond mae yn bosib adeiladu ROMs answyddogol o 12 Mawrth gyda’r Gymraeg yn gyflawn ac heb y gwall. Dw i’n gallu adeiladu rhain os oes angen ar unrhyw un, e.e. os nad yw 15.1 neu 16.0 ar gael ar gyfer eich dyfais.\nCyhoeddwyd 14 Mawrth 2019 Gan Aled Powell


Cefais gais yr wythnos diwethaf am rai ryseitiau drymiau cyw iâr cyflym a hawdd. Dywedodd Angela wrthyf fod criwiau ar gael yn ei archfarchnad am 59 cents y bunt. Ac fel bonws, mae plant yn caru drymiau; nhw yw'r bwyd bysedd perffaith. Fel rheol mae tua 4 darn drwm fesul bunt.\nEfallai nad yw hyn yn newyddion i'r rhan fwyaf o rieni, ond rwyf wedi canfod bod plant yn caru unrhyw fath o fwyd y gallant ei fwyta gyda'u bysedd a'u tipio i mewn i, yn dda, yn dip.\nMae llysiau'n cael eu torri'n ddarnau bach a'u gweini gyda dip dail bob amser yn daro. Beth am wneud yr un peth â drymiau cyw iâr? Byddai unrhyw un o'r ryseitiau dipiau sawrus yn fy Ryseitiau Blasus yn gweithio'n dda iawn. Mae hon hefyd yn ffordd dda o gael mwy o faeth ym mhob blychau, gan eich bod yn gallu defnyddio iogwrt braster isel a llysiau wedi'u torri i wneud dip mawr.\nGallwch adael y croen ar y drumsticks ar gyfer y ryseitiau hyn, neu ei dynnu, fel y dymunwch. Bydd y cyw iâr yn fwy llaith os caiff ei goginio gyda'r croen arno. Hefyd, meddyliwch am ddefnyddio unrhyw un o fy ryseitiau Cymysgu Cyw iâr gyda'r drymiau. Peidiwch â phob un o'r drumiau wedi'u gorchuddio ar 350 ° F am 50 i 60 munud nes bod y cig wedi'i goginio'n drylwyr, mae'r sudd yn rhedeg yn glir, a bod y cyw iâr yn cynnig tendr.\nMae drymiau cyw iâr hefyd yn ffynhonnell wych ar gyfer cig cyw iâr wedi'i goginio wedi'i dorri. Yn syml, poach neu gacenwch y drumiau nes bod y cig wedi'i goginio'n drylwyr, yna gadewch iddo oeri a thynnu'r cig oddi ar yr asgwrn.\nMae'r cig wedi'i goginio yn rhewi'n hyfryd a bydd gennych ffynhonnell barod ar gyfer cyw iâr wedi'i goginio ar ddyddiau pan na allwch wynebu'r stôf. A chofiwch, gallwch ddefnyddio drwmsticks yn rhodder mewn unrhyw rysáit sy'n galw am esgyrn mewn darnau cyw iâr.\nDrumsticks Cyw Iâr Curr\nMae powdr cyri mor dda i chi. Oeddech chi'n gwybod ei fod yn cynnwys cynhwysyn sy'n helpu i atal canser? Ac mae'r blas yn wych. Mae'r rhain yn drymiau tendr yn cael eu marinogi mewn saws iogwrt sbeislyd, yna'n cael eu pobi mewn cymysgedd apricot-siytni.\nPecyn Drymiau a Llysiau Gwydr\nCoginio llysiau mewn pecynnau ffoil a drymiau cyw iâr ar eich gril ar gyfer cinio hwyl a dim glanhau.\nMae gosod dail basil rhwng croen a chnawd y drymiau cyn coginio yn ychwanegu blas rhyfeddol ac yn edrych yn ddeniadol iawn.\nDrumsticks Oren Cyw Iâr gyda Pilaf Rice Ffrwythau\nMae'r drymiau gwydrog blasus hyn yn pobi ar ben ffrwythau a reis gwych pilaf.\nDrumsticks sbeislyd BBQ\nMae saws barbeciw cartref wedi'i wneud gyda chogfeiriaid melysog yn flasus ar stumau drum\nDim ond tri cynhwysyn sy'n gwneud y rysáit drwmstick hawsaf erioed! Gwnewch yn siŵr eich bod yn gwasanaethu sglodion tortilla i gasglu'r saws gwych.\nMae drumsticks yn ddelfrydol i'r crockpot, oherwydd mae'r cig hyd yn oed yn fwy tendr a sudd pan goginio'n araf am oriau.\nDrymiau Cyw Iâr Crockpot Dwfn\nMae llawer o sbeisys yn gwneud y rysáit hwn yn ddiddorol, ac mae hi mor hawdd coginio yn y popty araf.\nMae'r reis yn y rysáit hawdd hwn yn coginio yn y ffwrn ynghyd â'r drymiau. Mae'n rysáit flasus y bydd plant yn ei garu.\nMae'r rysáit syml hwn yn barod mewn llai na awr. Gallwch chi leihau'r swm garlleg yn y rysáit hwn os hoffech chi. Mae'r drymiau yn llaith ac yn dendro gyda gorchudd ychydig yn gludiog. Yum.


Y Gleision yn trechu’r Gweilch – Golwg360\nY Gleision yn trechu’r Gweilch\nCic hwyr Tovey yn setlo pethau ar y Liberty\n21 Rhagfyr 2019\nGweilch 16–19 Gleision\nCais ail hanner Jarrod Evans a chic gosb hwyr Jason Tovey a enillodd y gêm i’r Gleision wrth iddynt drechu’r Gweilch ar y Liberty yn y Guinness Pro14 nos Sadwrn.\nRoedd y gêm yn gyfartal gyda deg munud yn weddill ond roedd tri phwynt hwyr Tovey yn ddigon i gipio’r fuddugoliaeth i’r ymwlewyr.\nCiciau cosb a oedd unig bwyntiau’r hanner awr cyntaf, un gan Marty McKenzie i’r Gweilch a dwy gan Jarrod Evans i’r Gleision.\nCollodd yr ymwelwyr o’r brifddinas eu disgyblaeth wedi hynny gyda dau chwaraewr yn cael eu hanfon i’r gell gallio.\nGwelodd Filo Paulo gerdyn melyn am drosedd beryglus ar Hanno Dirksen cyn i Tomos Williams ymuno ag ef yn y gell yn dilyn tacl beryglus ar Dan Lydiate.\nArweiniodd y drosedd honno at gais cosb hefyd a’r Gweilch a oedd ar y blaen wrth droi, 10-6 y sgôr.\nCyfnewidiodd McKenzie a Tovey gic gosb yr un ar ddechrau’r ail hanner cyn i’r Gleision fynd ar y blaen gyda chais taclus. Mae cic Tomos Williams dros yr amddiffnh i Jarrod Evans yn dacteg sydd wedi gweithio i’r Gleision ar sawl achlysur dros yr wythnosau diwethaf ac fe weithiodd eto yn Abertawe.\nRhoddodd trosiad Tovey yr ymwelwyr dri phwynt ar y blaen ac er i McKenzie unioni pethau gyda’i drydedd cic gosb fe enillodd Tovey’r gêm i’r Gleision gyda chic lwyddiannus arall saith munud o ddiwedd yr wyth deg.\nMae’r canlyniad yn codi’r Gleision i’r pumed safle yn nhabl adran B ond mae’r pwynt bonws yn ddigon i godi’r Gweilch o waelod adran A hefyd.\nCeisiau: Cais Cosb 33’\nCiciau Cosb: Marty McKenzie 5’, 49’, 64’\nCais: Jarrod Evans 60’\nTrosiad: Jason Tovey 61’\nCiciau Cosb: Jarrod Evans 19’, 26’, Jason Tovey 56’, 73’\nCardiau Melyn: Filo Paulo 31’, Tomos Williams 33’\nChwaraewyr Abertawe’n “byw yn yr eiliad” cyn y gemau ail gyfle\nY rheolwr Steve Cooper yn edrych ymlaen at rownd gyn-derfynol y gemau ail gyfle yn erbyn Brentford\nY Dreigiau’n trechu’r Scarlets\nGôl adlam hwyr Sam Davies yn ennill y gêm\nJonathan Davies yn chwarae ei gêm gyntaf mewn blwyddyn\nOherwydd anaf i’w ben-glin, dydy’r canolwr heb chwarae ers gêm y fedal efydd yng Nghwpan Rygbi’r Byd yn Japan fis Tachwedd y llynedd


Meddyginiaethau Tsieineaidd Traddodiadol, Detholiad Llysieuol, Te Ffrwythau a Blodau - HEX\nIMP HEBEI HEX. & EXP. Mae COMPANY yn gwmni sy'n canolbwyntio ar allforio perlysiau amrwd, perlysiau wedi'i brosesu i ddechrau, darnau planhigion, te blodau, te llysieuol, darnau anifeiliaid, atchwanegiadau iechyd naturiol. Mae triniaethau naturiol traddodiadol wedi cael eu defnyddio fel gofal iechyd prif ffrwd ledled y byd ers canrifoedd. Daw'r perlysiau hyn o goed, blodau a phlanhigion a geir yn y gwyllt ac fe'u tyfwyd ar gyfer eu priodweddau iachâd ers blynyddoedd lawer.\nMae CWMNI yn cymryd gofal mawr wrth ddewis y perlysiau a'r cynhyrchion llysieuol. hefyd Mae ganddo sylfaen blannu a gweithgynhyrchydd di-lygredd ei hun ar brosesu meddygaeth Tsieineaidd draddodiadol (TCM). MaeHEX yn dewis gweithgynhyrchwyr yn ofalus ac yn monitro'r prosesau rheoli ansawdd ar gyfer ein cynnyrch yn gyson.\nYn cefnogi iechyd y system resbiradol, y system imiwnedd, y system nerfol, y sinysau, y stumog a'r coluddion a lles cyffredinol y corff.\nYn cefnogi iechyd y system imiwnedd a'r system gastroberfeddol. Mae'n helpu i leddfu llawnder yr abdomen. Cynhwysion Patchouli, dail Perilla, Angelica dahurica, Atractylodes macrocephala (tro-ffrio), croen Tangerine, Pinellia (wedi'i wneud), Magnolia (wedi'i wneud o sinsir), Poria, Platycodon, licorice, bol pot, jujube, sinsir. Ategolion: Dim Nodweddion Mae'r bilsen ddwys hon yn frown tywyll; persawrus, melys ac ychydig yn chwerw. Rhagofalon 1. Dylai'r diet fod yn ysgafn. 2. Nid yw'n gynghor ...\nMeddyginiaethau patent Tsieineaidd traddodiadol yw pils, powdrau, paratoadau capsiwl, hylif llafar a pharatoadau meddygaeth Tsieineaidd traddodiadol wedi'u gwneud o ddarnau llysieuol Tsieineaidd. Gellir eu defnyddio i drin afiechydon, atal afiechydon a hybu iechyd.\nDyfyniad llugaeron extract Mae dyfyniad llugaeron yn cynnwys flavonoidau naturiol a Procyanidins, a all adfer bywiogrwydd Collagen, gwneud y croen yn llyfn ac yn elastig, yn sunshade naturiol, yn gallu rhwystro'r difrod UV i'r croen, swyddogaeth gwrthocsidiol ragorol, gwrth-heneiddio, i amddiffyn iechyd cardiofasgwlaidd, ond hefyd ataliad effeithiol a thriniaeth gynorthwyol o haint y llwybr wrinol benywaidd sy'n oedolion\nDyfyniad Diosgenin: Fe'i gelwir yn “aur meddyginiaethol” yn y maes meddygol. Mae Diosgenin yn ddeunydd crai sylfaenol pwysig ar gyfer cynhyrchu hormonau steroid. Mae gan hormonau steroid effeithiau ffarmacolegol gwrth-heintio, gwrth-alergedd, gwrth-firws a gwrth-sioc, yw trin cryd cymalau, cardiofasgwlaidd, lewcemia lymffoblastig, enseffalitis cellog, afiechydon croen, gwrth-tiwmor a chleifion beirniadol o'r defnydd pwysig o cyffuriau; Mae'n ddeunydd crai beichiogrwydd Ketenolo ...\nMae Stevioside (CNS: 19.008; INS: 960), a elwir hefyd yn Stevioside, yn glycosid a dynnwyd o ddail Stevia Rebaudia (Stevia), teulu o blanhigion yn y teulu cyfansawdd. Dim ond 1/300 o swcros yw gwerth calorig siwgr Stevia, nad yw'n cael ei amsugno ar ôl cymeriant y corff dynol, nid yw'n cynhyrchu gwres, mae'n addas ar gyfer pobl ddiabetig a melysydd cleifion gordew. Pan fydd Stevia yn gymysg â ffrwctos swcros neu siwgr isomerized, gellir gwella ei felyster a'i flas. Gellir ei ddefnyddio ar gyfer candy, cacennau, diodydd, a ...


Cyllideb 2016 Llywodraeth San Steffan - Datganiad WLGA - CLILC\nDydd Iau, 17 Mawrth 2016\nYn sgîl cyhoeddiad Canghellor Trysorlys San Steffan heddiw, fe fydd pwysau o hyd ar y gwasanaethau cyhoeddus lleol. Mae’u cyllidebau wedi crebachu i raddau nas gwelwyd erioed ers 2009-10. Er bod y dyraniad sydd wedi’i gadarnhau y mis hwn ar gyfer 2016-17 yn well na’r disgwyl, cynghorau lleol sy’n ysgwyddo’r rhan fwyaf o faich llymder yn ôl pob golwg. O fis Ebrill ymlaen, bydd Cymru yn wynebu diffyg o ryw £200 miliwn o ganlyniad i chwyddiant, newidiadau yn natur y boblogaeth a phwysau ariannol nad oes modd eu hosgoi megis cyflwyno pensiwn un haen. Yn ôl pob tebyg, bydd angen £800 miliwn ychwanegol erbyn 2019-20.\nMeddai’r Cynghorydd Aaron Shotton (Sir y Fflint), Dirprwy Arweinydd a’r Llefarydd dros Arian ac Adnoddau:\n"Mae’r gyllideb yma’n atgyfnerthu neges datganiad diwethaf Canghellor y Trysorlys ym mis Tachwedd, sef rydyn ni’n wynebu talcen caled. Rhaid inni weld y manylion i bwyso a mesur sut y bydd yn effeithio ar gyllidebau Llywodraeth Cymru o hyn ymlaen. Mae’n amlwg y bydd tynged gwasanaethau lleol gwerthfawr sy’n bwysig i’r bobl fwyaf bregus yn parhau’n ansicr. Byddwn ni’n cydweithio’n agos â llywodraeth newydd Cymru i hybu rhesymau dros ddiogelu gwasanaethau lleol, yn arbennig rhai ataliol eu natur.”\nMeddai’r Cynghorydd Anthony Hunt (Tor-faen), Dirprwy Lefarydd Arian ac Adnoddau:\n"Mae toriadau cyllidebol yn rhan barhaus o faterion ariannol y wladwriaeth bellach ac nid dyna newyddion da i wasanaethau cyhoeddus. Bydd cynghorau ledled Cymru yn parhau i wynebu dewisiadau anodd am wasanaethau o’r fath yn ogystal ag ymdopi â’r toriadau llym sy’n effeithio ar eu coffrau yn barod.”


Porth Clais/Tyddewi - Parc Cenedlaethol Arfordir Penfro Porth Clais/Tyddewi - Parc Cenedlaethol Arfordir Penfro\nAdref / Pethau i’w Gwneud / Cerdded yn y Parc / Teithiau Gwe / Porth Clais/Tyddewi\nPELLTER/HYD: 2.6 milltir (4.2 km) 1 awr 15 munud\nCLUDIANT CYHOEDDUS: Bws gwasanaeth Tyddewi 411 neu 413, *Pâl Gwibio 400, *Y Gwibiwr Celtaidd 403 o Dyddewi i Borth Clais ac yn ôl (*galw a theithio, Pasg tan ddydd Sul olaf mis Medi)\nCHWILIWCH AM: Porthladd Porth Clais /odynau calch • Capel y Santes Non.\nDewch i weld y fan ble, yn ôl y chwedl, trowyd y Brenin yn faedd anferth\nAr un adeg, ym Mhorth Clais ar aber yr Afon Alun y daethpwyd â nwyddau i mewn i’r eglwys gadeiriol yn Nhyddewi (fe fyddai’r pererinion a ddaeth i ymweld â chysegrfa Dewi Sant yn yr eglwys gadeiriol yn galw Penrhyn Tyddewi yn Dewisland).\nFe fydden nhw’n glanio ym Mhorth Clais ac yn cerdded i’r gysegrfa trwy Ffynnon Sanctaidd a Chapel y Santes Non (islaw Lloches y Santes Non).\nYma, cerfiwyd y porthladd cul gan ddŵr tawdd tua 7000 o flynyddoedd yn ôl ar ddiwedd yr Oes Iâ diwethaf. Roedd yn borthladd prysur yn y unfed ganrif ar bymtheg, ac yn cludo pererinion yn ogystal â charreg galch i’w losgi yn yr odynau calch o gwmpas y porthladd.\nYn ôl y Mabinogi, yn hanes Culhwch ac Olwen, dyma ble y daeth Twrch Trwyth (y brenin Gwyddelig a drowyd yn faedd enfawr gyda chrib a siswrn rhwng ei glustiau) i’r lan.\nMae’n rhaid i chi weld Tyddewi, yr eglwys gadeiriol a Phalas yr Esgob.\nCyfeirnod Grid: SM745245\nLawrlwythwch Fap Taith Fer Porthclais/Tyddewi


Sut mae MaPS yn cefnogi gweithwyr | The Money and Pensions Service\nView in English / Edrychwch ar y dudalen hon yn Saesneg\nPan fydd busnes yn wynebu digwyddiad mawr fel ailstrwythuro, gwerthiant neu fethdaliad, mae hyn yn achosi gofid naturiol. I rai bydd y newidiadau yn cyflwyno cyfle trwy ddiswyddo, ail-leoli, ailhyfforddi neu ymddeol yn gynnar ond byd hefyd yn cyflwyno angen i adolygu eich sefyllfa ariannol a chwestiynau ynghylch beth yw’r ffordd orau i ddelio â’r effaith ar eich cyllid.\nMae’r Gwasanaeth Arian a Phensiynau (MaPS) yn helpu pobl i wneud y mwyaf o’u harian a phensiynau. Rydym yn cynnig gwybodaeth a chyfarwyddyd diduedd ac am ddim ar bensiynau a materion ariannol, yn ogystal â chefnogi darparu ac ariannu cyngor ar ddyledion. Gallwch gysylltu â MaPS ar draws amrywiaeth o sianeli gydag unrhyw gwestiwn ynghylch arian a phensiynau sydd gennych.\nNi fyddwn ni’n dweud wrthych chi beth sydd angen i chi ei wneud, na pha gynnyrch ddylech chi ddewis, ond byddwn yn eich helpu i ystyried y goblygiadau ac, os bydd angen, i drafod sut allwch chi gael mynediad at gyngor ariannol wedi ei reoleiddio a chadw’n ddiogel wrth drafod eich arian.\nRydym yn gweithredu dan nifer o frandiau. Ni fydd ein gwasanaeth byth yn cysylltu â chi yn ddirybudd, nac yn argymell unrhyw gynnyrch, ac mae dynwared MaPS, Pension Wise, Y Gwasanaeth Cynghori ar Bensiynau neu’r Gwasanaeth Cynghori Ariannol yn drosedd. Gwyddom pan fydd ardaloedd lleol yn cael eu heffeithio gan gau busnes mawr neu newid i gynllun pensiwn, y gall pobl ddod yn dargedau ar gyfer arferion diegwyddor. Ein rôl ni yw cynnig lle diogel i fynd gydag unrhyw bryderon ariannol a phensiynau sydd gennych chi.\nAmlinellir crynodeb o’r tri gwasanaeth sy’n llunio’r Gwasanaeth Arian a Phensiynau isod, ynghyd â manylion gwybodaeth ar-lein.\nLlinell gymorth cyfarwyddyd ariannol: 0800 138 0555\nSefydliad annibynnol yw’r Gwasanaeth Cynghori Ariannol. Mae’n rhoi cyngor ariannol diduedd, am ddim ar-lein yn moneyadviceservice.org.uk, neu dros y ffôn ar 0800 138 0555. Darperir cyngor ar ddyledion drwy amrywiaeth o bartneriaid ledled y DU hefyd.\nSefydlwyd y Gwasanaeth gan y Llywodraeth a thelir amdano gan dreth statudol ar y diwydiant gwasanaethau ariannol, a godir gan yr Awdurdod Ymddygiad Ariannol. Ei nodau statudol yw gwella dealltwriaeth a gwybodaeth y cyhoedd am faterion ariannol (gan gynnwys system ariannu’r Deyrnas Unedig); a gwella gallu’r cyhoedd i reoli eu materion ariannol eu hunain.\n(The Pensions Advisory Service)\nLlinell gymorth pensiynau: 0800 011 3797\nMae’r Gwasanaeth Cynghori ar Bensiynau yn cynnig arweiniad arbenigol, am ddim, annibynnol a diduedd i aelodau cynlluniau pensiwn y Deyrnas Unedig ar faterion pensiynau a chynilo ar gyfer ymddeoliad.\nYn 2018-19 fe ddarparom arweiniad personol ar bensiynau i 217,000 o gwsmeriaid ar draws amrediad eang o faterion yn ymwneud â phensiynau, ac yn benodol i bobl yn wynebu anawsterau neu heriau penodol – p’un a oedd hynny yn bethau fel ystyried effaith ysgariad ar bensiynau neu gynnig cefnogaeth i wneud penderfyniadau pwysig fel os dylid trosglwyddo buddion pensiwn gwerthfawr.\nRydym yn cynnig gwasanaethau trwy amrediad o ffrydiau; llinell cymorth rhadffôn, sgwrs gwe, rhith apwyntiadau wedi eu galluogi’n ddigidol, e-bost, post papur ac atgyfeirio, allgymorth a gwefan benodol. Nid oes cwestiwn sy’n rhy fach neu’n rhy fawr!\nLlinell trefnu apwyntiad: 0800 138 3944\nCylch gorchwyl Pension Wise yw cynnig apwyntiad am ddim i unrhyw un dros 50 oed gyda phensiwn cyfraniad wedi’i ddiffinio i drafod yr opsiynau sydd ar gael i ddefnyddio eu cynilion pensiwn, beth i’w ystyried a sut i osgoi dioddef o dwyll pensiwn.\nGellir cael apwyntiad Pension Wise naill ai dros y ffôn neu wyneb yn wyneb trwy ein rhwydwaith o bartneriaid CAB, ond gall pobl hefyd gael mynediad at wybodaeth a gwirio pa fath o drefniant pensiwn sydd ganddynt ar-lein ar https://www.pensionwise.gov.uk/cy.\nPan fydd cwmni yn gwneud diswyddiadau neu’n mynd yn fethdalwr, mae hyn yn amser arbennig o bwysig i adolygu eich sefyllfa pensiwn, yn arbennig os ydych chi’n debygol o dderbyn unrhyw fath o daliad atodol. Os oes gennych chi bensiwn gweithle cyfraniad diffiniedig a’ch bod yn 50 oed neu’n hŷn, efallai y byddai’n ddefnyddiol trefnu apwyntiad Pension Wise.\nGwybodaeth ddefnyddiol a chanllawiau\nY Llawlyfr Dileu Swydd (Canllaw Printiedig a PDF)\nMae ein gwefannau hefyd yn cynnwys nifer o ganllawiau ac offer eraill a allai fod yn ddefnyddiol, gan gynnwys:\nGwybodaeth ar fudd-daliadau a chredydau treth pan ydych wedi colli eich swydd:\nCefnogaeth os mewn dyled:\nGwybodaeth ar effaith pensiynau a chadw eich arian yn ddiogel:


Y Rheng Flaen: 03.05\nDyna sy'n cael ei gynnig gan Moffett a Pickering, meddai'r Mule heddiw.\nIawn, byddai mwy o rym gan yr Undeb o ran cael y chwaraewyr ar gyfer y garfan genedlaethol, ond mae hyn yn bodoli eisoes. Byddai unrhyw hunaniaeth a grym sydd gan y rhanbarthau yn cael ei golli, wrth i chwaraewyr gael eu gwthio o gwmpas heb unrhyw reolaeth ar eu gyrfaoedd eu hunain. Byddai pob rhanbarth yn cael ei gwanhau, yn hytrach na'u cryfhau, a dim mantais i ranbarth sy'n cynnal ei busnes mewn ffordd ofalus, ddarbodus. Oes rhyfedd mai Casnewydd sy'n cefnogi hyn fwyaf? Cyfle rhagorol iddyn nhw lenwi'r garfan heb orfod talu.\nBeth am iddyn nhw ganolbwyntio ar greu strwythur dda sy'n creu dilyniant drwy'r grwpiau oedran hyd at y tim cenedlaethol? Beth am fuddsoddi yn y clybiau yn yr Uwch Adran, sef y fagwrfa ar gyfer ser y dyfodol? Ceisio cael rheolaeth lwyr mae'r Undeb a diddymu grym unrhyw un arall, nid ceisio gwella rygbi Cymru.\ntroellbasiwyd gan cridlyn am 11:20 am 0 sylw\nDafydd i aros gyda'r Sgarlets\nFelly mae BBC Cymru'r Byd yn ei ddweud. Druan bach â fe. Rhaid i rywrai wneud mae'n siwr. Da ei weld yn aros yng Nghymru yn lle cymryd arian Lloegr neu Ffrainc\nAr nodyn bach yn wahanol, gwych yw sylwi ar y safon a'r gystadleuaeth yn rheng ol Cymru dyddiau hyn. Roedd Dafydd wedi bod yn rhagorol yng ngemau'r hydref, a fe ddechreuodd yn erbyn Lloegr cyn cael ei anafu. Heb olygu unrhyw amharch i'r boi, naethon ni ddim gweld ei eisiau fe ormod, do fe? Y dewis cyntaf ar hyn o bryd yw R Jones, M Owen a M Williams, ond drychwch ar y chwaraewyr sy'n ysu am le hefyd.\nD Jones, Popham, Pugh, Bater, Lloyd, Sowden-Taylor, Thomas...\ntroellbasiwyd gan cridlyn am 4:41 pm 0 sylw\nIawn, rwy' wedi trafod hyn o'r blaen, ond mae'n wirioneddol anhygoel faint o'r arbenigwyr rygbi honedig hyn sy'n ceisio dilornu llwyddiant Cymru ym Mhencampwriaeth y Chwe Gwlad eleni. Bob tro y bydda' i'n mynd i wefan drafod Gwlad neu Rygbi Cymru y dyddie hyn, bydd rhywun wedi postio sylwadau gan lembo Dick Bestaidd yn dweud fod Cymru ond wedi llwyddo achos bod y gwledydd eraill wedi tanberfformio (rhyfedd nad oedden nhw'n dweud hyn pan oedd Cymru'n tanberfformio) neu fod blaenwyr Cymru (oedd yn drech na phob pac arall yn y Bencampwriaeth) yn un gwan.\nCofiwch hyn - Cymru sgoriodd y nifer fwyaf o geisiau, Cymru wnaeth y mwyaf o daclau, Cymru basiodd fwyaf allan o'r dacl, Cymru dorrodd drwy linell amddiffynnol y gwrthwynebwyr fwyaf, dim ond Ffrainc giciodd llai o'r meddiant, Cymru enillodd y mwyaf o 'turnover', Cymru ildiodd y nifer leiaf o giciau cosb (ffynhonnell: Computacentre; argraffwyd yn y Times).\nMae hynny'n profi felly bod blaenwyr Cymru wedi taclo'n rhagorol, wedi dwyn pel y gwrthwynebwyr ac wedi bod yn ddisgybledig yn eu gwaith. Fe gadwodd yr olwyr y bel mewn llaw, gan redeg at y gwrthwynebwyr a dod o hyd i fylchau yn yr amddiffyn drwy eu chwarae medrus.\nOnd, meddai'r arbenigwyr, mae'n rhaid bod unrhyw lwyddiant gan unrhyw un heblaw'r 'powerhouses' arferol yn ganlyniad i hud a lledrith y diawliaid Celtaidd 'ma...\ntroellbasiwyd gan cridlyn am 11:46 am 0 sylw\nYr oes a fu\nSai'n credu y byddai rheolau iechyd a diogelwch yn caniatau torf debyg i hyn yn Stadiwm y Mileniwm ar gyfer y gem eleni...\nCymru v Iwerddon, 1931 - oddi ar gasgliad Casglu'r Tlysau.\ntroellbasiwyd gan cridlyn am 4:09 pm 0 sylw\nTîm y Bencampwriaeth\nRoedd rhaid dewis un. Dyw hwn ddim yn ddewis swyddogol, ond mae'n well na'r rhan fwyaf sy'n cael eu cynnig gan 'arbenigwyr' papurau newydd Lloegr:\nDechrau ar y fainc ond wedi dod mewn i'r tîm a chynnig gwasanaeth gwych. Llinellau rhedeg deallus a chreadigol.\nWedi disgleirio mewn tîm gwan, yn amddiffynnol ac yn ymosodol\nAchubodd ei dîm rhag embaras yn erbyn Yr Eidal a bron ag achub y dydd yn erbyn Ffrainc.\nY gorau o giwed wael yn y safle. Heb wneud llawer yn ymosodol, ond yn aruthrol yn yr amddiffyn, a'i gicio'n rhagorol.\nPo fwyaf maen nhw'n ceisio'i atal, y gorau oll mae'n datblygu.\nWedi dysgu sut mae rheoli gêm ac un arall na ildiodd fodfedd i'r gwrthwynebwyr.\nYn dilyn dechrau tawel a phawb yn sôn am Cussiter, fe ddaeth i'r amlwg gyda chwarae craff, deallus.\nSgrymio cadarn a gwaith rhagorol yn y chwarae agored. Un o'r chwaraewyr mwyaf ffit yn y Bencampwriaeth.\nSafle arall fu'n broblem i'r chwe gwlad. Ongaro sy'n mynd â hi am ei daflu unionsyth a'i chwarae rhydd.\nSgrymiwr cadarn a fu'n drech na chwaraewyr rhagorol fu yn ei erbyn.\nEr gwaethef ei gamweddau yn erbyn Cymru, fe arweiniodd bac Iwerddon yn rhagorol drwy gydol y Bencampwriaeth.\nAgos rhwng sawl chwaraewr, gan gynnwys Pelous, Kay, Sidoli, Bortolami a Murray. Rhaid rhoi lle i O'Kelly am ei gysondeb.\nBu'n byw ar y llinell gamsefyll am ran fwya'r Bencampwriaeth, ond bu'n hynod effeithiol eto. Enghraifft berffaith oedd y ffordd y dygodd y bêl yn Nulyn ar gyfer y cais buddugol.\nBrwydr agos arall rhwng Corry ac Owen. Datblygodd Owen (a Taylor) wrthi'r Bencampwriaeth fynd yn ei blaen, ond roedd Corry yn arweiniwr amlwg mewn tîm trafferthus.\nDim amheuaeth am hyn. Fe wnaeth e bopeth, sgorio ceisiau, arbed ceisiau, chwarae'n ddolen gyswllt, brwydro ar y llawr. Rhagorol.\nEilyddion: Lo Cicero, Byrne, Kay, Owen, Yachvili, Paterson, Murphy\ntroellbasiwyd gan cridlyn am 2:13 pm 2 sylw\nZinzan yn siarad drwy'i het\nMae chwaraewr chwedlonol y Crysau Duon, Zinzan Brooke, yn dilyn Pencampwriaeth y Chwe Gwlad, wedi dewis tîm y Llewod y mae'n credu ddylai wynebu ei wlad. Ac fel y byddech chi'n ei ddisgwyl, os ydych chi'n dilyn rygbi'n agos, mae Zinzan yn llwyddo i siarad drwy ei het drwy gydol yr erthygl.\nYn gyntaf, mae'r dyfyniad hwn, "Wales are very good as a team but there are individuals elsewhere, some of whom punched below their weight in the Six Nations, who should go to New Zealand on merit." Felly, er gwaethaf y ffaith mai Cymru yw'r tim gorau, mae Zinzan o'r farn bod chwaraewr o Loegr sydd heb chwarae ers blwyddyn a hanner (Wilkinson) yn haeddu'i le o flaen chwaraewr sydd wedi bod yn chwarae'n wych ers dwy flynedd heb unrhyw glod gan yr 'arbenigwyr' o Loegr a Seland Newydd (Stephen Jones). Hefyd, mae chwaraewr (Paterson) a gafodd gem erchyll yn amddiffynnol yn erbyn Lloegr ac a fu'n anghyson uffernol yn ystod y Bencampwriaeth yn haeddu'i le o flaen Morgan, Thomas neu Murphy, na wnaeth unrhyw beth o'i le drwy gydol y Bencampwriaeth. Rhagorol, Zinzan.\nOnd, mae Mr Brooke yn cadw'r perlau gorau tan y diwedd. Er gwaethaf dewis Martyn Williams, chwaraewr gorau a mwyaf cyson y Bencampwriaeth o beth wmbredd, mae'n mynd ymlaen i ddweud mai Neil Back, y chwaraewr 36 oed sydd wedi ymddeol o rygbi rhyngwladol, oedd yn methu cael lle yng ngharfan Lloegr flwyddyn yn ol, fyddai ei ddewis delfrydol. Ac yn ymuno â Back yn y rheng-ol-sydd-wedi-gweld-dyddiau-gwell? Dallaglio wrth gwrs! Wnaeth Zinzan Brooke wylio'r gem rhwng hemisffer y de a hemisffer y gogledd? A welodd e pa mor araf oedd Dilly Dallio?\nDyma ddau chwaraewr sydd yn gwrthod rhoi'r ymroddiad i chwarae rygbi rhyngwladol, sydd ddim wedi chwarae ar y lefel briodol ers misoedd lawer, ond sydd dal eisiau'r clod a'r bri o fod yn rhan o'r Llewod eto. Wel, sori, bois, os nag y'ch chi'n fodlon rhoi tamed bach o ymroddiad ar lefel ryngwladol, peidiwch â mynd i Seland Newydd, fe gewch chi'ch rhwygo'n ddarnau.\nMae Cymru wedi cystadlu ym mhob agwedd ar y chwarae, gyda chwaraewyr ym mhob safle'n dangos eu dawn a'u caledwch. Ond s'dim ots faint mae'n nhw'n trio, mae Zinzan yn dal i gael ei kick-backs gan Undeb Rygbi Lloegr i sgwennu'r cachu 'ma, yn canmol tim Lloegr, y gwannaf ers tro.\ntroellbasiwyd gan cridlyn am 10:37 am 0 sylw\nMartyn Williams - chwaraewr y bencampwriaeth\nLlongyfarchiadau i Martyn Williams am ei fuddugoliaeth gwbl haeddiannol ym mhôl piniwn chwaraewr Pencampwriaeth y Chwe Gwlad. Fe bleidleisais i ar ei gyfer e am ei fod wedi bod mor allweddol i'n hymdrech ymysg y blaenwyr ac wedi bod mor gyson. Rwy' wedi bod yn ffan mawr ohono fel chwaraewr ers tro byd am ei ymroddiad a'i chwarae deallus.\nHefyd, yn dyst i'r tîm, roedd pedwar o'r pump uchaf yn Gymry, gyda Shane Williams yn drydydd, Stephen Jones yn bedwerydd, a Dwayne Peel dair pleidlais y tu ôl iddo yn bumed.\ntroellbasiwyd gan cridlyn am 11:35 am 0 sylw\nWel, ry'n ni wedi'i gwneud hi o'r diwedd. Doeddwn i ddim yn meddwl y byddwn i'n gweld Camp Lawn yn fy mywyd, ond, fel y'ch chi'n gwybod mae'n siwr, Cymru yw pencampwyr y Chwe Gwlad, ac wedi ennill y Goron Driphlyg a'r Gamp Lawn. Mae hyn yn sicr, yn fy marn i, yn dyst i'r gwaith caled sydd wedi bod yn mynd rhagddo ers blynyddoedd, i ddod â rygbi Cymru i'r oes fodern. Ond dydyn ni heb wneud hyn ar delerau pawb arall. Dy'n ni heb ddilyn agwedd 'wam-bam' diflas Lloegr ac Awstralia. Ry'n ni wedi bod yn llawer mwy craff a dilyn ein trywydd ein hunain. Allwn ni ddim cystadlu'n gorfforol, felly ry'n ni wedi cadw'r bêl mewn llaw a chwilio am y bylchau yn amddiffynfeydd timau eraill. Ond mae hyn, wrth gwrs, wedi dod law yn llaw â chryfder ac angerdd ein hamddiffyn.\nOnd, bydd 'na gwyn yn cael ei anfon at URC cyn hir. Pam oedd rhaid rhoi medalau 'dewrder' i derfysgwyr milwyr a fu'n Irac cyn y gêm? Ydy pethau'n mynd mor wael bod rhaid gwthio pethau lawr ein gyddfau i wneud i ni feddwl 'o mor wych fu'r cyrch ar bobl ddiniwed'? Os ydych chi'n teimlo'r un fath â fi (a fy ffrind Cai), anfonwch lythyr at Undeb Rygbi Cymru Cyf, Llawr Cyntaf, Tŷ Golate, 101 Heol Eglwys Fair, Caerdydd, Cymru CF10 1GE neu anfonwch neges e-bost at info@wru.co.uk. Mae bod yn gefnogwr Cymru yn golygu rhyddid meddwl.\ntroellbasiwyd gan cridlyn am 1:35 pm 0 sylw\nRwy'n rhy nerfus i sgwennu unrhyw beth o werth, felly darllenwch yr erthygl hyfryd hon am Michael Owen yn lle 'ny.\ntroellbasiwyd gan cridlyn am 11:11 am 0 sylw\nLloegr yn casau ein llwyddiant\nGweler yr erthygl hon o'r London Evening Standard. Yr union fath o agwedd nawddoglyd ry'n ni'n ei disgwyl pan mae'n nhw'n llwyddiannus, ond pan mae ni sy'n llwyddiannus, am ryw reswm mae'n peri i wen enfawr ymledu ar draws fy ngwyneb.\nIe, dyna ni, mae Henson, y boi wnaeth 'dump tackle' ar Gordon Bulloch, bachwr yr Alban, yn wan yn yr amddiffyn. Ond y frawddeg sy'n coroni popeth yw hon...\n"Best and Fitzpatrick believe Ireland's loss to France has been the key match of the Championship for Woodward. Best said: "You have to view the Ireland players as perpetual chokers and I was hugely disappointed with the form shown by locks Malcolm O'Kelly and Paul O'Connell against France.\nIf the Welsh locks get on to the tour, then they won't know what's hit them against the All Blacks. Fortunately for Woodward, he can call on experienced English players like Mike Tindall, Lawrence Dallaglio, Richard Hill and Neil Back."\nFelly, meddai fe, i wrthbwyso gwendid honedig y gwledydd Celtaidd yn y llinell, beth am alw ar ganolwr, rhif wyth, blaenasgellwr ochr dywyll a blaenasgellwr ochr agored (sydd bron yn 37!) i unioni'r broblem!\nRhyfedd sut mae Pencampwriaeth y Chwe Gwlad yn gwbl ddilys ac arferol pan mae Lloegr a Ffrainc yn ennill, ond unwaith i hyn newid, mae'r Bencampwriaeth yn 'quirky'. Ffyliaid llwyr.\ntroellbasiwyd gan cridlyn am 11:10 am 0 sylw\nCroeso i'r oes fodern\nBydd Cymru o'r diwedd yn cael cyfleusterau modern i ddatblygu chwaraewyr newydd, meddai'r Western Mail. Gyda'r hen system o ddatblygiad drwy'r colegau trydyddol a chlybiau amatur neu led-borffesiynol yn profi'n ddiffygiol, yn sgil diffyg cyllid, mae'n dda gweld rhywbeth fel hyn yn digwydd. Ry'n ni wedi bod yn dioddef am yn rhy hir, yn gweld pethau o'r fath yn cael eu sefydlu yn yr oes fodern yn Lloegr, Awstralia, Seland Newydd ac ati, tra'n methu ymdopi ag oes newydd rygbi.\ntroellbasiwyd gan cridlyn am 1:25 pm 0 sylw\nMae un o chwaraewyr 'Gwyddelod' Llundain, Pierre Durant, y prop o Dde Affrica, wedi cael ei wahardd am chwe wythnos am brofi'n positif am ganabis. Dyma'r stori ar wefan y BBC.\nI ddyfynnu Eddie Izzard, "marijuana helps you win a race of eight million people... who are all dead". Pam mae gwaharddiadau am y cyffur yn dal i fodoli mewn chwaraeon, Duw a ŵyr yn wir.\ntroellbasiwyd gan cridlyn am 12:09 pm 1 sylw\nDyma fydd tim Cymru i wynebu'r Alban ddydd Sul:\nEilyddion: R McBryde, J Yapp, J Thomas, R Sowden-Taylor, M Phillips, C Sweeney, H Luscombe\nDiolchiadau unwaith eto i'r di-gymar I&LM ar Gwlad!\ntroellbasiwyd gan cridlyn am 11:06 am 0 sylw\nEdi Bytlyr yn y Gardiyn\nErthygl fach ddiddorol gan Eddie Butler yn y Guardian, Rygbi Special. Mae'n gwneud y pwynt pwysig i ni fodloni'n hunain ar fuddugoliaethau ar y maes chwarae tra'n gadael i'r meistri corn, Lloegr, ddwyn yr holl arian o'r Cymoedd ar yr un pryd. A fu rygbi yn sefyll yn ein ffordd yn rhy hir?\nDiolch i Chwadan am ddwyn yr erthygl i fy sylw.\ntroellbasiwyd gan cridlyn am 3:46 pm 4 sylw\nMehrtens i'r Gweilch?\nMae stori yn y Western Mail heddiw yn awgrymu y gallai Andrew Mehrtens, un o fawrion yr oes fodern sydd wedi ennill 70 o gapiau dros Seland Newydd, fod yn symud i ranbarth y Gweilch yn y dyfodol agos.\nEr gwaethaf y goblygiadau ariannol a fyddai ynghlwm ag unrhyw gontract gyda Mehrtens, rwy' o'r farn y byddai hyn o fudd i'r Gweilch ac i rygbi Cymru yn gyffredinol. Byddai atyniad chwaraewr o statws Mehrtens yn sicr o lenwi'r coffrau fyddai'n cael eu gwagio gan dâl chwaraewr o'r fath, a byddai presenoldeb cystal chwaraewr â Mehrtens yn cael effaith gadarnhaol ar Matthew Jones, y chwaraewr ifanc sy'n chwarae dros y Gweilch a Chymru dan 21 ar hyn o bryd. 31 oed yw Mehrtens, felly cyfnod datblygu yw hwn i Jones. A beth am y cyfuniad o Mehrtens a Henson dros y Gweilch. Mae'n tynnu dŵr i'r dannedd.\nHefyd, o ran rygbi Cymru a'r Gynghrair Geltaidd, byddai arwyddo chwaraewr o'r fath yn cadarnhau statws ein rhanbarthau a'r gynghrair fel cynghrair a all ddangos y rygbi gorau a denu'r chwaraewyr gorau. Ni ddylai gormodedd o chwaraewyr tramor ymuno â'n rhanbarthau (fel sydd wedi digwydd yn Lloegr, er yr effaith andwyol y mae'n ei gael ar y cyfleoedd i chwaraewyr Seisnig), ond mae'n iawn cael ambell un i ddangos y ffordd.\ntroellbasiwyd gan cridlyn am 11:38 am 0 sylw\nOwen yn gapten\nFel y disgwyliwyd, Michael Owen fydd capten Cymru yn erbyn Yr Alban, ac yn erbyn Iwerddon hefyd, siwr o fod. Rwy'n bersonol yn croesawu'r penderfyniad i benodi Owen. Er gwaethaf unrhyw ddiffygion deallusol, mae ei galon gant y cant y tu ol i'r achos, ac mae'n ymddangos yn foi ysbrydoledig ar y cae, fel y gwelwyd gan berfformiad Cymru yn yr ail hanner yn erbyn Ffrainc. Ac wrth gwrs, gwell cael capten yn rhif wyth, yng nghanol y chwarae, yn hytrach nag yn gefnwr.\ntroellbasiwyd gan cridlyn am 1:56 pm 0 sylw\nDarn difyr o Golygon Gasyth\nDiolch i Mr Gasyth am ddod â'r llythyr diddorol hwn at fy sylw...\nWel, shwmai, yr hen ffrind\nYmddiheuriadau i ddarllenydd y blog a'i gi, Tonto am beidio â diweddaru'r blog ers dros wythnos, ond weithiau, dyna shwt mae'r byd yn troi. Ac roedd fy myd mewn sbin llwyr yn dilyn y fuddugoliaeth ym Mharis, o oedd wir. Stadiwm gwych, awyrgylch trydanol ac achlysur i'w gofio. Fe geisia' i bostio'r tri llun cachlyd gymerais i yn y Stade de France yn fan hyn unwaith i fi beidio bod mor ddiog a chael e-bost ar y ffon, i 'ngalluogi i i roi moblog Ar Grwydr Tragwyddol ar waith.\nYn gyntaf, diolch i Nic am roi plyg bach ar Morfablog, na sylwais i arno fe. Hoffwn i ategu ei sylwadau bod angen blogiau Cymraeg mwy arbenigol ac am bob math o bethau.\nFelly, beth yw tim y bencampwriaeth hyd yn hyn? Wel, er gwaethaf malu cachu'r Sunday Times fod y bencampwriaeth wedi bod yn un sâl, mae hi wedi bod yn un dda iawn, yn glos ac agored yn fy marn i. Rhyfedd sut maen nhw'n pwdu unwaith bod Cymru v Iwerddon yn troi'n gem bwysicaf yn hytrach na Lloegr v Ffrainc, ife? Dyw hi ddim yn syndod, felly, bod tipyn o Gymry a Gwyddelod yn rhan o fy nhim hyd yn hyn:\n15 Murphy (Iwerddon)\n14 Paterson (Yr Alban)\n13 O'Driscoll (Iwerddon)\n12 Henson (Cymru)\n11 Shane (Cymru)\n10 Jones (Cymru)\n9 Yachvili (Ffrainc)\n1 Jenkins (Cymru)\n2 Byrne (Iwerddon)\n3 Castrogiovanni (Yr Eidal)\n4 O'Connell (Iwerddon)\n5 O'Kelly (Iwerddon)\n6 White (Yr Alban)\n8 Corry (Lloegr)\n7 Williams (Cymru)\nMwy o Albanwyr nag o Saeson. Mel ar fy mysedd? Gwell mynd am olchad bach...\ntroellbasiwyd gan cridlyn am 3:57 pm 0 sylw


Dod o hyd i hen bosteri wrth adnewyddu Y Cŵps yn Aberystwyth – Golwg360\nDod o hyd i hen bosteri wrth adnewyddu Y Cŵps yn Aberystwyth\n8 Ionawr 2019 am 11:27 Diweddarwyd 14 Ionawr 2019 am 15:57\nUn o’r posteri yn dod i’r golwg yn Y Cŵps\nLlun trwy ganiatad James Fox\nMae rheolwr newydd un o dafarndai enwocaf Aberystwyth wedi dod o hyd i hen bosteri wrth adnewyddu’r adeilad.\nCafodd y Cŵps ei chau ym mis Tachwedd 2017, ond ar ôl misoedd o fod yn segur, mae dyn busnes 33 oed o Dalybont, Ceredigion yn bwriadu ailagor y lle ddechrau mis Chwefror.\nErs degawdau, mae’r dafarn wedi bod yn gyrchfan i fyfyrwyr a thrigolion Cymraeg y dref, a bu hefyd yn lleoliad poblogaidd ar gyfer gigs a digwyddiadau Cymraeg.\nYn ôl James Fox, sydd wedi cymryd y brydles gan berchnogion yr adeilad, Bragdy Felin-foel, ei nod yw gwneud y dafarn yn un sy’n “agored i bawb yn Aberystwyth”.\nYn ogystal â darparu tŷ tafarn traddodiadol, mae ei gynllun busnes hefyd yn cynnwys darparu llety a chaffi sydd â phwyntiau gwefru a mynediad i’r we.\n‘Hen bosteri cwrw a ffilmiau’\nMae’r gwaith o “foderneiddio” y dafarn eisoes wedi cychwyn, yn ôl James Fox ymhellach, ac wrth gydnabod pwysigrwydd y lle i drigolion y dref, fe gynhaliodd pleidlais ar Facebook yn ddiweddar ynglŷn â pha liw y dylid paentio muriau allanol yr adeilad – gyda’r pleidleiswyr yn dewis Artichoke Green.\nWrth adnewyddu’r tu fewn wedyn, fe lwyddodd y rheolwr i ganfod hen bosteri a oedd yn cynnwys hysbysebion am ffilmiau a gwahanol fathau o gwrw.\nOnd er i’r hen Cŵps fod yn enwog am y llu o bosteri Cymraeg a oedd ganddi ar ei waliau, ni ddaeth James Fox o hyd i’r un o’r rhain.\n“Rydyn ni wedi dod o hyd i dipyn o hen bosteri,” meddai wrth golwg360. “Dw i’n hoffi gweld pethau fel hyn, yn enwedig gan eu bod nhw’n rhan o hanes.\n“Ond, yn anffodus, doedden i ddim yn gallu eu hachub, gan eu bod nhw’n cadw pilio i ffwrdd.\n“Wnes i ddim dod o hyd i bosteri Cymraeg. Fe ddywedodd rhywun fod yna fap Cymraeg yn rhywle, ond wnes i ddim llwyddo i ddod o hyd iddo.”


Khanty-Mansiysk sgwrs fideo. Heb gofrestru. - SGWRS FIDEO #1 - cyfarfod merch neu guy ar-lein!\nKhanty-Mansiysk sgwrs fideo. Heb gofrestru.\nMae'r Rhyngrwyd wedi ennill Ein calonnau, ac yn y Ddynoliaeth yn awr ni all Ddychmygu eu bywyd heb y Rhwydwaith\nMae person yn fod cymdeithasol, Felly ni all fyw heb I bobl eraill.\nHeddiw, llawer o bobl ag Oedi i gwrdd mewn bywyd Normal, felly ar gyfer pobl O'r fath, yn unigryw Yn fodd o gyfathrebu yn Y ffurf o roulette yn Addas - mae hwn yn ddiddorol Dull o ddelio â'r Ofnau ac yn eu emosiynau, Yn ogystal â helpu i Ddod o hyd i ffrindiau A pherthnasau.\nFideo sgwrsio ar-roulette gellir Ond yn gweithio: sgrin a'R bysellfwrdd, ond hefyd sgwrs Fideo heb gofrestru, pryd y Gallwch yn gwybod yn union Beth yw eich interlocutor yn Edrych fel. Mae hyn yn bwysig iawn Pan fydd cyfarfod, yn ogystal Â meddwl am faint o Weithiau y gallwch wneud camgymeriadau Pan fydd pobl yn rhoi Avatars neu sylfaenol tramor lluniau A gyflwynwyd i bobl eraill.\nSgwrs fideo yn hawdd-i-Defnyddio rhyngwyneb a gynlluniwyd ar Gyfer pobl o unrhyw oedran Dros oed.\nY porth ddata wedi nifer Fawr o ddefnyddwyr sy'n Defnyddio sgwrsio fel dull o Wneud galwadau a galwadau fideo.\nFodd bynnag, y pwynt mwyaf Pwysig yw nad ydych bellach Yn angen i chwilio am Bartneriaid, ac yn interlocutors yn Y roulette.\nSgwrs bydd yn cael ei Yn fwy hygyrch, ac yn Ffordd gyfleus i chi i Gyfathrebu, ac mae hyn yn Y prif ac yn y Brif fantais. Peidiwch â meddwl bod sgwrs Fideo yn unig ar gyfer Perthnasau agos ar y We, Ar y groes, mae llawer O bobl yn ei wneud Yn syml cyfarfodydd, gyfathrebu â'I gilydd yn gyfan gwbl Ar bynciau gwahanol, yn siarad Am celf, gwleidyddiaeth, byd natur, Cyfnewid profiadau mewn ieithoedd, dod O hyd i fuddiannau twristiaid, Ac yn y blaen. Wrth gwrs, mae fersiwn rhamantus Cyfathrebu a pherthnasoedd yn cael Ei eithrio, mae rhai y Ganran o gyplau sydd creu Cryf teulu ar eu cyfer Pan fyddant yn cwrdd ar-Lein.\nYn sgwrsio Ar gyfer Dyddio a\nቪድዮ ቻት-ውይይት ፈረንሳይኛ\ncofrestru fideo ystafelloedd sgwrsio dod i adnabod y ddinas Dyddio ar-lein ffrwd yn byw guy Yn dyddio ar gyfer rhad ac am ddim heb gofrestru gyda lluniau a fideos Dyddio gofrestru am ddim Uniongred Dyddio fideo sgwrsio heb gofrestru heb gyfyngiadau chatroulette rhad ac am ddim yn Dyddio i oedolion


Hafan > Cyhoeddiadau > Ganolfan Cyswllt Cyntaf Ganolfan Cyswllt Cyntaf\nY bwriad bob amser yw eich helpu i ddefnyddio gwefan Llywodraeth Cynulliad Cymru a chael yr wybodaeth sydd ei hangen arnoch.\tCyswllt Gwybodaeth\nCaiff un copi o bob dogfen y mae'r Llywodraeth Cymru yn ei chyhoeddi mewn print ei anfon i bob llyfrgell.\tMae'r Ganolfan Cyswllt Cyntaf yn un o wasanaethau Llywodraeth Cymru lle gall y cyhoedd gael gafael ar unrhyw ddogfen a gyhoeddwyd gan Lywodraeth Cymru.\tMae aelodau'r cyhoedd yn gallu gwneud trefniadau gyda'r Ganolfan i weld y dogfennau a gyhoeddwyd gan Lywodraeth Cymru sydd yn cael eu cadw yn y Llyfrgell. Gallwch gysylltu gyda ni dros y ffôn, drwy'r ffacs, llythyr neu e-bost. Gallwch hefyd weld y rhan fwyaf o gyhoeddiadau mwyaf diweddar Llywodraeth Cymru yn y 40 llyfrgell ledled Cymru sydd â'r Cyswllt Gwybodaeth.\nByddwn yn fwy na pharod i'ch helpu gydag unrhyw ymholiad sy'n ymwneud â chyhoeddiadau Llywodraeth Cymru. Ein nod yw ateb ymholiadau syml yn ystod oriau swyddfa ar yr un diwrnod. Cewch ateb i ymholiadau mwy cymhleth o fewn 15 diwrnod fel rheol.\nOs hoffech gysylltu â ni, dyma'r manylion:\nFfon: 029 2082 3683Ffacs: 029 2082 5239E-bost: wag-en@mailuk.custhelp.com\nDydd Llun-Dydd Gwener, 9:00-17:00.


RCAHMW | Chwilio Ein Cofnodion\nCBHC / RCAHMW > Chwilio Ein Cofnodion\nChwilio Ein Cofnodion\nGwasanaethau data rhagorol sy’n sicrhau bod gwybodaeth effeithiol ar gael ar-lein am amgylchedd hanesyddol Cymru.\nMae Coflein yn fodd i weld manylion miloedd ar filoedd o safleoedd archaeolegol, henebion, adeiladau a safleoedd arforol yng Nghymru, ynghyd â mynegai i’r lluniadau, y llawysgrifau a’r ffotograffau sydd yng nghasgliadau archifol Cofnod Henebion Cenedlaethol Cymru.\nMae catalog y Llyfrgell yn darparu mynediad ar-lein i gasgliadau Llyfrgell y Comisiwn Brenhinol sy’n cwmpasu pob agwedd ar archaeoleg, pensaernïaeth, hanes, archaeoleg arforol, topograffeg, cartograffeg, deddfwriaeth cynllunio a strategaeth amgylchedd hanesyddol Cymru.\nPorth sy’n seiliedig ar fapiau yw Cymru Hanesyddol, a thrwyddo caiff y defnyddiwr wybodaeth o un neu ragor o gronfeydd data. Dangosir bodolaeth y wybodaeth ar ffurf dotiau ar fap.\nAr wefan Prydain oddi Fry ceir lluniau sy’n dod o gasgliad Aerofilms, yr archif unigryw o awyrluniau sydd o bwys rhyngwladol. Yn y casgliad hwnnw ceir 1.26 miliwn o negyddion a thros 2000 o albymau o ffotograffau.\nMae cynnwys llawn Cronfa Ddata Capeli y Comisiwn, sef cyfanswm o 6430 o safleoedd, bellach ar gael ar-lein drwy wefan y prosiect.\nMae Casgliad y Werin Cymru yn wefan sy’n bodoli’n unswydd ar gyfer hanes Cymru a’i phobl. Mae’r wefan yn llawn o luniau, recordiadau sain, dogfennau, fideos a straeon cyfareddol am hanes a threftadaeth Cymru.\nMynegai o enwau lleoliadau daearyddol a nodir mewn ffynonellau a oedd ar gael cyn y Rhyfel Byd Cyntaf yw’r Rhestr o Enwau Lleoedd Hanesyddol.\nMae Rhestr o Feysydd Brwydro Hanesyddol yng Nghymru yn adnodd ymchwil addysgol a deongliadol sy’n ymdrin â meysydd brwydro a safleoedd gwrthdaro hanesyddol eraill yng Nghymru, ac a gynhyrchwyd i gynyddu gwybodaeth, codi ymwybyddiaeth a hyrwyddo ymchwil pellach.\nGwefan amlgyfrwng newydd sy’n hyrwyddo twristiaeth treftadaeth hanesyddol yng Nghymru yw Taith i’r Gorffennol (mewn partneriaeth â Phrifysgol Bangor a Chanolfan Uwchefrydiau Cymreig a CheltaiddPrifysgol Cymru).\nMae gwefan y prosiect Treftadaeth Ddisylw? yn cynnwys rhaglen o weithgareddau archaeoleg gymunedol sydd â’r nod o annog ac ysbrydoli pobl ifanc ar hyd a lled Cymru i ddarganfod eu treftadaeth lleol.\nProsiect Llongau-U Cymru 1914-18: Coffáu’r Rhyfel ar y Môr\nMae gwefan y Prosiect Llongau-U yn defnyddio technegau arloesol i greu delweddau o longddrylliadau o’r Rhyfel Mawr sy’n gorwedd ar waelod y môr ac sy’n gyfrwng ar gyfer casglu storïau newydd am y Rhyfel Mawr ar y Môr drwy ymgysylltu â chymunedau ar hyd arfordir Cymru.


Gwnaeth Llywodraeth Cymru 'penderfyniadau anesboniadwy' mewn perthynas â Chylchffordd Cymru, meddai un o bwyllgorau’r Cynulliad Cenedlaethol\nMae un o bwyllgorau Cynulliad Cenedlaethol yn bryderus iawn ynghylch sut yr ymdriniodd Llywodraeth Cymru â Chylchffordd Cymru.\nWrth dderbyn bod Gweinidogion y Llywodraeth yn iawn i ystyried cefnogi adeiladu trac rasio newydd ger Glynebwy, daeth y Pwyllgor Cyfrifon Cyhoeddus i'r casgliad bod swyddogion wedi gwneud penderfyniadau anesboniadwy wrth ddarparu cyllid ar gyfer y prosiect, ac nad oeddent wedi rhoi gwybodaeth ddigonol i'r Gweinidog Busnes, Menter, Technoleg a Gwyddoniaeth am y datblygiadau diweddaraf.\nAt ei gilydd, gwariodd Llywodraeth Cymru dros £9 miliwn o arian cyhoeddus ar Gylchffordd Cymru cyn i'r cynllun ddirwyn i ben ar ôl i'r Llywodraeth wrthod gweithredu fel gwarantwr benthyciadau gwerth £210 miliwn - bron hanner cost y prosiect.\nDaeth y Pwyllgor i'r casgliad bod nifer o gamgymeriadau yn y modd roedd swyddogion Llywodraeth Cymru wedi cyhoeddi gwybodaeth am benderfyniad Cwmni Datblygu Blaenau'r Cymoedd (HoVDC) i brynu cwmni beiciau modur yn Swydd Buckingham gan (HoVDC), y cwmni a oedd yn gyfrifol am gyflwyno'r prosiect.\nMewn datganiad i'r wasg gan adran y Llywodraeth, gwadwyd bod y £300,000 a ddefnyddiwyd i brynu cwmni FTR Moto wedi dod o grant datblygu eiddo gwerth £2 filiwn (PDG) a roddwyd i HoVDC gan Lywodraeth Cymru. Ond roedd gwaith papur a welwyd gan y Pwyllgor yn dangos bod swyddogion nid yn unig yn gwybod am y pryniant ond, yn wir, wedi cytuno arno. Bwriedir i arian grant datblygu eiddo gael ei ddefnyddio'n benodol i gynorthwyo cyrff yn y sector preifat i brynu eiddo. Yn ddiweddarach, caeodd cwmni FTR Motors, a hwythau heb adleoli i Gymru erioed.\nDaeth i'r amlwg yn ddiweddarach nad oedd tystiolaeth bod y Gweinidog Busnes, Menter, Technoleg a Gwyddoniaeth wedi cael gwybod am y cytundeb hwn.\nHefyd, yn ôl y Pwyllgor, nid oedd fawr ddim tystiolaeth chwaith fod Llywodraeth Cymru wedi craffu'n drylwyr ar y cytundeb a lofnodwyd rhwng HoVDC ac Aventa Capital Partners, cwmni y gofynnwyd iddo ddarparu gwasanaethau arbenigol.\nYr un dyn, Michael Carrick, oedd yn bennaeth ar y ddau gwmni, ond ymddengys nad oedd swyddogion wedi cadarnhau bod proses dendro gystadleuol foddhaol wedi'i chynnal cyn llofnodi'r cytundeb nac wedi cadarnhau pa wasanaethau arbenigol y byddai Aventa yn eu darparu. Roedd y rhestr o wasanaethau a gyflwynwyd i'r Pwyllgor yn wahanol i'r rhestr a roddwyd i Lywodraeth Cymru, gan awgrymu'n gryf fod y rhestr a roddwyd i'r Pwyllgor wedi'i baratoi'n ôl-weithredol.\nWrth benderfynu peidio â chefnogi prosiect Cylchffordd Cymru, dywedodd Llywodraeth Cymru mai mater cyfrifyddu technegol annelwig oedd y rheswm dros hynny. Ond, yn ôl y dystiolaeth a welodd y Pwyllgor, roedd y Llywodraeth wedi comisiynu ei ddiwydrwydd dyladwy cynhwysfawr ei hun a oedd wedi rhoi digon o resymau pam na ddylai gefnogi'r prosiect. Arweiniodd hyn at ddryswch ymysg y cyhoedd ac ni wnaeth fawr ddim i ennyn hyder yng ngallu'r Llywodraeth i ymdrin ag arian cyhoeddus yn ddoeth ac yn dda.\n"Roedd prosiect arfaethedig Cylchffordd Cymru yn brosiect unigryw, a oedd, i bob golwg, yn cynnig y posibilrwydd o adfywio ardal economaidd ddifreintiedig," meddai Nick Ramsay AC, Cadeirydd y Pwyllgor Cyfrifon Cyhoeddus.\n"Roedd Llywodraeth Cymru yn iawn i ymchwilio i'r posibiliadau o wneud i'r prosiect hwn lwyddo ac, yn briodol ddigon, nid swyddogaeth y Pwyllgor hwn yw gwneud sylwadau ar rinweddau penderfyniad terfynol y Cabinet i beidio â darparu'r cymorth y gofynnwyd amdano ar ffurf arian cyhoeddus.\n"Rydym yn bryderus iawn, fodd bynnag, ynghylch sut yr ymdriniodd Llywodraeth Cymru â'r prosiect hwn. Rydym am i Gymru fod yn ddewis cyntaf ar gyfer buddsoddi ac, er mwyn cyflawni hyn, mae angen i'r broses benderfynu sy'n cael ei dilyn gan y rhai sy'n gyfrifol am wario arian trethdalwyr fod yn gydlynol a chael eu dogfennu'n briodol.\n"Gwnaeth Llywodraeth Cymru rai penderfyniadau anesboniadwy wrth ddarparu cyllid cychwynnol ar gyfer y prosiect hwn, megis awdurdodi taliad i brynu FTR (cwmni beiciau modur yn Swydd Buckingham) fel rhan o'r grant datblygu eiddo a fwriadwyd i brynu tir yng Nglynebwy.\n"Mae'n hanfodol bod Llywodraeth Cymru yn dangos rheolaeth effeithiol dros arian cyhoeddus Cymru ac yn cynyddu i'r eithaf y cyfleoedd i fuddsoddi yng Nghymru."\nBod Llywodraeth Cymru yn cryfhau ei rheolaethau i sicrhau gwerth am arian cyhoeddus mewn perthynas â deall y cysylltiad rhwng y rhai sy'n cael arian cyhoeddus a'u contractwyr a'u cyflenwyr;\nBod y trefniadau cyllido ar gyfer prynu FTR yn cael eu defnyddio fel astudiaeth achos at ddibenion hyfforddiant mewnol gan Lywodraeth Cymru, o ystyried y penderfyniadau anghonfensiynol iawn a wnaed ar lefel swyddogol, y diffyg dogfennaeth ategol a methiant swyddogion i ofyn am y gymeradwyaeth ofynnol gan eu Gweinidog a chael y gymeradwyaeth honno; a\nY dylid atgoffa holl Ysgrifenyddion y Cabinet, Gweinidogion a holl Uwch Weision Sifil Llywodraeth Cymru o'r gofynion yn y Codau Gweinidogol a Gwasanaeth Sifil i sicrhau cywirdeb yr holl wybodaeth a ryddheir.


Llwyddiant i Sue yng Ngwobrau Prentisiaethau Cymru – Sgil Cymru\nOctober 26, 2017 admin CYMRU, GWOBRAU, HYFFORDDIANT CYFRYNGAU, NEWYDDION, PRENTISIAETHAU 0\nLlongyfarchiadau anferth i Sue Jeffries, Rheolwr Gyfarwyddwr Sgil Cymru, am ennill Asesydd Dysgu Seiliedig ar Waith yng Ngwobrau Prentisiaethau Cymru 2017.\nMae Gwobrau Prentisiaethau Cymru yn gwobrwyo unigolion, darparwyr dysgu, a chyflogwyr sydd wedi rhagori wrth gyfrannu at ddatblygiad rhaglenni Llywodraeth Cymru ym maes Cyflogadwyedd Brentisiaethau ledled Cymru.\nCynhaliwyd y noson o ddathlu yn y Celtic Manor ar nos Wener y 20fed o Hydref. Roedd amryw o gategori ar y noson yn cynnwys Prentis y Flwyddyn, Cyflogwr Bach y Flwyddyn a Thiwtor y Flwyddyn Dysgu Seiliedig ar Waith.\nEnillodd Sue y wobr am waith rhagorol hi fel goruchwylydd y tair rhaglen brentisiaeth gwahanol mae Sgil Cymru yn eu rhedeg. Mae’r prentisiaethau yma mewn meysydd gwahanol o’r diwydiannau creadigol, ac mae Sue yn gweithio’n agos gyda nifer o gyflogwyr, gan gynnwys BBC Cymru Wales, ITV Cymru Wales, S4C a Real SFX i sicrhau bod prentisiaid yn cael y mwyaf o’u hamser ar y cynllun. Fel asesydd arweiniol, mae Sue hefyd yn mentora tri asesydd llawrydd tra’u bod yn canolbwyntio ar ddatblygu gyrfaoedd y prentisiaid.\nMae hon yn wobr bwysig iawn i gwmni bach fel fy un i sy’n cael ei ystyried ochr yn ochr â chwmnïau enfawr.\nDim ond 18 mis oed ydyn ni ac felly mae hon yn anrhydedd ddi-ail. Doeddwn i ddim yn disgwyl ennill am ei fod yn ddosbarth mor gryf.\nFy nod yn awr ydi cydweithio â chyflogwyr yn y cyfryngau i sicrhau ein bod yn llwyddo i gael rhagor o brentisiaid i’r llefydd iawn.\nHoffai Sgil Cymru llongyfarch pob enillydd ac enwebeion yng Ngwobrau Prentisiaethau Cymru 2017.\nAl yn Camu i Lwybr Newydd


Debbie Obiegbu | Disgleiria ym Mhrifysgol Abertawe…\nCWRDD Â Debbie\nCyfreithiwr Morwrol Rhyngwladol\nGwyliwch Stori Debbie:\nRydw i'n Llysgennad\nEnillais fy nghymwysterau yn Nigeria ond fy mreuddwyd yw bod yn gyfreithiwr cyfraith forwrol ryngwladol sy’n gallu gweithio mewn sawl awdurdodaeth.\nMae astudio am radd Meistr mewn Cyfraith Forwrol ym Mhrifysgol Abertawe yn fy helpu i feithrin meddylfryd byd-eang, yn barod i gyflawni rôl yn y farchnad gyfreithiol ryngwladol.\nDwi’n astudio modiwlau sydd yn hynod ddiddorol a chyffrous ac mae ymroddiad y tiwtoriaid gwych wedi cael effaith go iawn ar fy ngraddau. Er hynny, mae llawer mwy yma i’m helpu i ddatblygu.\nMae natur amlddiwylliannol y brifysgol yn ysbrydoliaeth. Mae wedi fy ngalluogi i feithrin perthnasoedd sy’n croesi ffiniau hil, diwylliant, cenedligrwydd a chredoau crefyddol. Mae wedi fy ngwneud yn fwy parod i dderbyn pobl sy’n wahanol i mi ac mae hyn yn rhoi grym i mi.\nDwi wastad wedi breuddwydio am fod yn gatalydd, gan ysbrydoli newid cadarnhaol drwy fy mrwdfrydedd a’m hegni. Rwy’n uchelgeisiol ond dwi am i’r rhinweddau hyn ddisgleirio drwy fy ngwaith.\nFel cynrychiolydd myfyrwyr fy ngholeg, gan bontio’r bwlch rhwng tiwtoriaid a myfyrwyr, a thrwy weithio fel llysgennad myfyrwyr ar ddiwrnodau agored, cefais ymdeimlad gwych o gyflawni drwy helpu eraill ar hyd y daith.\nRoeddwn i wedi gwneud cais i sawl prifysgol ond Abertawe oedd yr un gyntaf i ymateb a’r un fwyaf cyfeillgar. Roedd hynny’n bwysig i mi. Pan gyrhaeddais i, roedd y gyrrwr tacsi hyd yn oed yn garedig, gan stopio’r mesurydd i roi cyfle i mi siopa am ddillad gwely. Yn yr eiliad hwnnw, roeddwn i’n gwybod fy mod i wedi dod o hyd i le y gallwn ei alw’n gartref.\nCartref yw’r lle rydych yn dod o hyd i gynhesrwydd, llawenydd, chwerthin, cysur. Lle gallwch fynegi’ch hun, dysgu a dod yn berson gwell. Rwyf wedi dod o hyd i’r holl bethau hyn a mwy yn Abertawe.“\nYn yr eiliad hwnnw, roeddwn i’n gwybod fy mod i wedi dod o hyd i le y gallwn ei alw’n gartref.\nASTUDIO’R GYFRAITH YM MHRIFYSGOL ABERTAWE\nCynigia’r Coleg ystod eang o Raglenni LLB, ynghyd â’r Cwrs Ymarferiad y Gyfraith (LPC) a’r Diploma i Raddedigion yn y Gyfraith (GDL). Addysgir ein holl fodiwlau gan athrawon a darlithwyr hynod brofiadol sy’n weithgar ym maes ymchwil.\nDARGANFOD MWY: Y GYFRAITH A THROSEDDEG\nDyma rai o’r bobl sydd ar frig y don ym Mhrifysgol Abertawe\nRydym yn credu y dylai dysgu fod yn bleserus yn ogystal ag ysgogol a heriol. Mae addysgu sy’n cael ei arwain gan ymchwil a’i ysgogi gan ymarfer yn helpu i sicrhau bod graddau’r Brifysgol yn berthnasol i’r byd modern.\nDARGANFOD MWY: RHAGORIAETH ADDYSGU\nAWYRGYLCH AMLDDIWYLLIANNOL BYWIOG\nErs ei sefydlu ym 1920, mae Prifysgol Abertawe wedi croesawu cyfleoedd i ddatblygu meddylfryd byd-eang. Mae’r cymysgedd bywiog o genhedloedd a diwylliannau ar y campws yn cyfoethogi ein hamgylchedd dysgu ac addysgu yn fawr. Mae gan y Brifysgol gymuned ryngwladol: mae 16% o’n myfyrwyr bellach yn dod o wledydd tramor, ac mae tua 30% o’r holl staff a benodwyd yn ystod y pum mlynedd diwethaf yn dod o’r tu allan i’r DU.\nMae gennym bartneriaethau rhyngwladol ffyniannus yn UDA, Brasil, Ewrop, Tsieina, India ac Affrica.\nDARGANFOD MWY: RHYNGWLADOL


Mae rheidrwydd cyfreithiol ar gyflogwyr i ystyried gweithwyr ar gyfer Cyflogaeth Arall Addas. Drwy gynnig cyfleoedd adleoli, ein nod yw rhoi cymorth i weithwyr ar adeg anodd yn eu gyrfaoedd a'u bywydau, a galluogi rhai ohonynt i ddal ati i weithio pan na fyddent fel arall wedi gallu gwneud o bosibl, a hynny o achos salwch, perygl o golli swydd, neu reswm dilys arall. TNid yw'r swyddi hyn ar gael i ymgeiswyr allanol a dim ond gweithwyr presennol sydd wedi'u cofrestru â'r Gronfa Dalent (Adleoli) fydd yn cael cynnig amdanynt. I gael rhagor o wybodaeth, cyfeiriwch at y Polisi Adleoli, i wneud cais am gopi, ebostiwch ni.\nEdrychwch ar ein cyfleoedd cyfredol i'r staff sydd wedi'u cofrestru yn ein 'Cronfa Dalent (Adleoli)'. A fyddech cystal â chael golwg ar y rhestr o swyddi gwag, ac mae croeso ichi gysylltu â'ch Rheolwr Llinell neu'r Tîm Adnoddau Dynol i drafod hyn ymhellach.\nRydym yn croesawu ceisiadau am rannu swydd yn achos pob swydd a hysbysebir sydd am o leiaf 30 awr yr wythnos, oni nodir yn wahanol yn yr hysbyseb swydd benodol. Edrychwch ar ein Bolisi Rhannu Swyddi i gael rhagor o fanylion.\nSylwch ei bod yn bosibl na fydd ein Polisi Rhannu Swyddi yn berthnasol i'r rhai a gaiff eu recriwtio a'u cyflogi'n uniongyrchol gan ysgolion. O ran swyddi gwag mewn ysgolion, cysylltwch â'r ysgol unigol sy'n recriwtio i holi am ei pholisi rhannu swydd.\nSylwch: Os byddwch yn derbyn penodiad am gyfnod penodol e.e. dros gyfnod mamolaeth/absenoldeb salwch/absenoldeb heb dâl ac ati, bydd y penodiad yn dod i ben ar y dyddiad a nodwyd yn eich telerau cyflogaeth neu pan fydd deiliad y swydd yn dychwelyd, pa un bynnag sy'n digwydd gyntaf ac ni fydd yn destun taliad dileu swydd.\nDewiswch y swydd sy'n mynd â'ch bryd a bydd manylion y swydd yn ymddangos ynghyd â manylion cysylltu a ffurflen gais.\nDiweddarwyd y dudalen ar: 08/12/2017


Gêm Ymladd yn yr ardal Ar-lein. Chwarae am ddim\nGêm Ymladd yn yr ardal\nWedi chwarae: 14680\nChwaraewch y gêm Ymladd yn yr ardal Ar-lein:\nGêm Disgrifiad Ymladd yn yr ardal\nPeidiwch â ymladd mewn carchar man gwan. Nid ymladd gyda throseddwyr yn hawdd, maent yn rhy beryglus. . Chwaraewch y gêm Ymladd yn yr ardal ar-lein.\nNodweddion technegol y gêm Ymladd yn yr ardal\nGêm Ymladd yn yr ardal Ychwanegodd: 15.11.2010\nMae'r gêm yn cael ei chwarae: 14680 amser\nGêm Rating: 4.2 allan 5 (168 amcangyfrifon)\nGemau fel y gêm Ymladd yn yr ardal\nLawrlwytho gêm Ymladd yn yr ardal\nEmbed y gêm Ymladd yn yr ardal ar eich gwefan:\nYmladd yn yr ardal\nI fewnosod y gêm Ymladd yn yr ardal ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Ymladd yn yr ardal, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Ymladd yn yr ardal, hefyd yn chwarae yn y gêm:


Oeri bwyd yn gywir yn eich busnes | Asiantaeth Safonau Bwyd\nOeri bwyd yn gywir yn eich busnes\nSut i oeri, rhewi a dadmer bwyd yn ddiogel yn eich busnes.\nView Oeri bwyd yn gywir yn eich busnes as PDF\nMae oeri bwyd yn iawn yn helpu i atal bacteria niweidiol rhag tyfu. Mae angen cadw rhai bwydydd yn oer er mwyn eu cadw nhw'n ddiogel, er enghraifft:\nbwyd gyda dyddiad 'defnyddio erbyn'\nbwydydd eraill sy'n barod i'w bwyta fel saladau wedi'u paratoi a phwdinau\nMae'n hollbwysig nad ydych chi'n gadael y mathau hyn o fwydydd allan ar dymheredd ystafell. Gwnewch yn siŵr eich bod yn gwneud y pethau canlynol:\ndilyn y cyfarwyddiadau storio\nrhoi bwyd y mae angen ei oeri yn yr oergell ar unwaith\noeri bwyd wedi'i goginio mor gyflym â phosibl a'i roi yn yr oergell\ncadw bwyd oer allan o'r oergell am yr amser byrraf posibl wrth ei baratoi\ngwirio yn rheolaidd fod eich oergell a'ch unedau arddangos yn ddigon oer\nPan fyddwch chi'n gweini neu'n arddangos bwyd oer, gallwch chi eu cadw y tu allan i'r oergell am hyd at bedair awr. Os bydd unrhyw fwyd allan ar ôl yr amser hwn, dylech naill ai:\nei roi yn ôl yn yr oergell\nGallwch chi ddod o hyd i ragor o wybodaeth am oeri bwyd poeth yn ein pecyn Bwyd Mwy Diogel, Busnes Gwell ar gyfer arlwywyr.\nTymheredd eich oergell\nRhaid cadw bwyd oer ar dymheredd o 8°C neu is. Mae hwn yn ofyniad cyfreithiol yng Nghymru, Lloegr a Gogledd Iwerddon.\nRydym ni'n argymell eich bod yn gosod eich oergell ar dymheredd o 5˚C neu is i sicrhau bod bwyd yn cael ei gadw'n ddigon oer. Gwiriwch yn rheolaidd fod eich oergell ac unrhyw unedau arddangos yn ddigon oer.\nFideo hyfforddi diogelwch bwyd – Storio ac arddangos bwyd oer\nSut i gadw bwyd yn oer mewn oergell neu uned arddangos er mwyn ei gadw'n ddiogel.\nFideo hyfforddi diogelwch bwyd – Oeri bwyd\nDulliau o oeri bwyd mor gyflym â phosibl.\nMae'n bwysig bod yn ofalus wrth rewi bwyd ac i drin bwyd sydd wedi'i rewi'n ddiogel:\nrhowch fwyd sydd wedi'i rewi yn y rhewgell yn syth\nos ydych chi'n rhewi bwyd ffres, cofiwch ei rewi cyn gynted ag y mae'n cyrraedd neu wedi'i baratoi.\nrhannwch y bwyd yn ddognau llai a'i roi mewn cynwysyddion neu fagiau rhewgell cyn rhewi\nos ydych chi'n rhewi bwyd sydd â dyddiad 'defnyddio erbyn' i'w ddefnyddio rhywbryd eto, cofiwch ei rewi cyn i'r dyddiad hwn fynd heibio. Nodwch yn glir y dyddiad rydych chi'n rhewi'r bwyd. Bydd angen i chi hefyd newid y dyddiad 'defnyddio erbyn' i ddyddiad 'ar ei orau cyn'\nMae rhai cynhyrchion pysgodfeydd sydd i'w bwyta wedi'u coginio'n ysgafn neu'n amrwd y mae gofyn eu rhewi cyn eu defnyddio.\nGellir dod o hyd i wybodaeth am rewi bwyd cyn i'r dyddiad 'defnyddio erbyn' ddod i ben yng Nghanllawiau labelu WRAP.\nGallwch chi ddod o hyd i ragor o wybodaeth am rewi yn ein pecyn Bwyd Mwy Diogel, Busnes Gwell ar gyfer arlwywyr.\nYn ddelfrydol, dylech ddadmer bwyd yn yr oergell. Drwy ei roi yn yr oergell, byddwch yn gwneud yn siŵr ei fod yn dadmer ar dymheredd diogel.\nOs na allwch chi ddadmer bwyd yn yr oergell, gallech ei roi mewn cynhwysydd ac yna o dan ddŵr oer. Ni ddylech ddadmer cig a dofednod (poultry) amrwd, gan gynnwys darnau mawr o gig ac adar cyfan, o dan ddŵr oer oni bai eu bod mewn cynhwysydd sydd wedi'i selio.\nFe allech chi hefyd ddadmer bwyd yn y micro-don ar yr opsiwn 'dadmer'.\nDylech ddadmer bwyd yn drylwyr cyn ei goginio oni bai bod cyfarwyddiadau'r cynhyrchwr yn nodi bod angen ei goginio yn syth o'r rhewgell (cook from frozen).\nEwch i adran dadmer ein pecyn Bwyd Mwy Diogel, Busnes Gwell ar gyfer arlwywyr i gael rhagor o wybodaeth.\nCofiwch: Pan fyddwch chi'n dechrau busnes bwyd o'r newydd neu'n cymryd yr awennau mewn busnes sy'n bodoli eisoes, rhaid i chi gofrestru gyda'ch awdurdod lleol.\nCoginio'n ddiogel yn eich busnes\nSut i goginio bwyd yn eich busnes i ladd bacteria niweidiol ac atal gwenwyn bwyd.\nCanllawiau ar sut i atal croeshalogi.\nGuidance on how to prevent cross-contamination.\nGlanhau'n effeithiol yn eich busnes\nCanllawiau ar sut i lanhau offer ac arwynebau i atal bacteria niweidiol rhag lledaenu i fwyd


Y Swyddfa Ystadegau Gwladol yn ailddosbarthu cymdeithasau tai yng Nghymru\nMae targed Llywodraeth Cymru o adeiladu 20,000 o gartrefi newydd erbyn 2021 dan fygythiad yn dilyn penderfyniad y Swyddfa Ystadegau Gwladol (ONS) i ailddosbarthu cymdeithasau tai yng Nghymru.\nDywed Cartrefi Cymunedol Cymru (CHC) sy'n cynrychioli cymdeithasau tai Cymru fod angen i Weinidogion gymryd camau pendant a rhoi deddfwriaeth yn ei lle i wrthdroi penderfyniad heddiw. Mae cymdeithasau tai yn sefydliadau annibynnol. Fodd bynnag mae'r ONS wedi eu hailddosbarthu fel cyrff sector preifat oherwydd lefel yr ymgyfraniad gwladol yn y ffordd y gweithredant. Daw'r penderfyniad, sydd hefyd yn effeithio ar yr Alban a Gogledd Iwerddon, flwyddyn ar ôl i'r ONS newid dosbarthiad cymdeithasau tai Lloegr.\nDywedodd Stuart Ropke, Prif Weithredydd CHC, fod y sector yn bryderus iawn am effaith penderfyniad yr ONS. Ychwanegodd: "Efallai y bydd hyn yn ymddangos i lawer o bobl fel newid cyfrifeg yn unig ond y gwirionedd yw y gallai gael canlyniadau difrifol i gymdeithasau tai a miloedd o deuluoedd ar restri aros am dai sydd ag angen dybryd am rywle i fyw."\nMae Llywodraeth Cymru yn edrych ar gymdeithasau tai i helpu cyflawni ei tharged uchelgeisiol o ddarparu 20,000 o gartrefi fforddiadwy. Gallai rheoliad yr ONS effeithio ar eu gallu i fenthyca arian ar gyfer cynlluniau'r dyfodol tra ychwanegir eu dyled gyfun o £2.5 biliwn at y cyfrifon cenedlaethol.\nGallai hefyd arwain at i Drysorlys y Deyrnas Unedig fedru rheoli benthyca preifat cymdeithasau tai, sy'n cefnogi eu gwaith yn adeiladu cartrefi newydd yng Nghymru. Byddai hyn hefyd yn gostwng gallu Llywodraeth Cymru i benderfynu ar bolisi tai, sydd wedi ei ddatganoli i Gymru.\nMae CHC a'i aelodau yn galw ar Lywodraeth Cymru i ddilyn arweiniad Llywodraeth y Deyrnas Unedig drwy gymryd camau ar unwaith i wrthdroi'r penderfyniad. Gellid cynnwys mesurau yn y ddeddfwriaeth arfaethedig i ddod â'r cynllun hawl i brynu i ben yng Nghymru.\nDywedodd Stuart Ropke: "Mae ein haelodau yn darparu bron 160,000 o gartrefi i bobl Cymru ac yn cyflogi mwy na 8,800 o bobl. Y llynedd yn unig fe wnaethom gyfrannu mwy na £2 biliwn i economi Cymru.\nGellid dadlau mai cymdeithasau tai, sydd tan heddiw wedi gweithredu fel busnesau annibynnol, yw'r partneriaethau mwyaf llwyddiannus rhwng y sector cyhoeddus, y sector preifat a'r trydydd sector yn y Deyrnas Unedig. Maent yn rhannu uchelgais Llywodraeth Cymru o adeiladu 20,000 o gartrefi fforddiadwy dros dymor presennol y Cynulliad. Fodd bynnag, ni allwn orbwysleisio her penderfyniad heddiw i gyflawni hyn. Os ydym i barhau i adeiladu cartrefi ar gyfer pobl Cymru rydym angen cefnogaeth Llywodraeth Cymru a gwleidyddion y gwrthbleidiau i wrthdroi penderfyniad yr ONS cyn gynted ag sydd modd."\nDarllenwch bapur gwybodaeth CHC ar benderfyniad yr ONS ar ailddosbarthu yma


Ymchwil Caerdydd ar graffîn yn ‘newid arloesol’ ar gyfer y diwydiant - Newyddion - Prifysgol Caerdydd\nYmchwil Caerdydd ar graffîn yn ‘newid arloesol’ ar gyfer y diwydiant\nGallai profion ar graffîn gan ymchwilydd o Brifysgol Caerdydd arwain at ddatblygu'r 'deunydd rhyfeddol' ysgafn yn fyd-eang.'\nDyfeisiwyd graffîn dros ddegawd yn ôl, a chydnabuwyd bod ganddo'r pŵer posibl i chwyldroi popeth o sglodion cyfrifiadurol i awyrennau ysgafn iawn.\nOnd mae ei ddatblygiad wedi cael ei oedi'n fasnachol yn sgil cost ac anhawster i'w gynhyrchu ar raddfa fawr.\nNawr, mae ymchwil gan Dr David Morgan o Sefydliad Catalyddu Caerdydd wedi datblygu dulliau o brofi a dadansoddi newidiadau yn y deunydd, sy'n cael ei gydnabod fel deunydd â phriodoleddau fel cryfder, hyblygrwydd a dargludedd trydanol.\nMae Dr Morgan wedi gweithio ochr yn ochr â chwmni Perpetuus o dde Cymru, i brofi nodweddion graffîn ar raddfa ddiwydiannol – y cyntaf o'i fath i'r Brifysgol.\nDywedodd Dr David Morgan, Rheolwr Dadansoddi Arwyneb yn Sefydliad Catalyddu Caerdydd: "Hyd eithaf ein gwybodaeth, dyma'r dadansoddiad cyntaf o'r fath o ddeunydd crai i ddefnydd terfynol y deunydd wedi'i brosesu. Mae datblygu graffîn a deunyddiau cysylltiedig yn faes cyffrous sy'n ehangu'n barhaus. Mae gwirio newidiadau ffisegol a chemegol y deunydd o'r dechrau i'r diwedd, a gweld yr ymgorfforiad i ddeunydd ymarferol, wedi bod yn ddiddorol iawn, ac mae'n amlygu ymhellach briodoleddau diddorol yr amryffurf carbon hwn."\nYn ddiweddar, llofnododd Perpetuus gytundeb rhagarweiniol gyda Graphene Platform Corporation yn Siapan, sy'n caniatáu i'r cwmni gynhyrchu symiau masnachol o'r deunydd "rhyfeddol" ar gyfer amrywiaeth o ddefnyddiau diwydiannol.\nDywedodd Ian Walters, Cyfarwyddwr Datblygu Busnes Perpetuus: "Mae gwaith Dr David Morgan yn wirioneddol chwyldroadol. Mae beth mae ef wedi llwyddo i'w gyflawni yn wirioneddol arloesol; yr union fath o ymchwil arloesol sy'n meithrin enw da i Brifysgol Caerdydd yn rhyngwladol."


Mae manylion sydd wedi’u datgelu’n answyddogol am argymhellion Comisiwn Ewrop i greu Undeb Fancio Ewropeaidd – a fydd yn cael eu datgelu yn hwyrach yn yr wythnos – yn awgrymu bod banciau Prydain yn cael eu bygwth gan ymyrraeth ar lefel heb ei thebyg o’r blaen – er gwaetha’r ffaith fod y DU y tu allan i’r parth ewro.\nMae’r felin drafod Open Europe a’r wefan Euractiv yn honni eu bod wedi gweld yr argymhellion ac mae’r ddau ohonynt yn datgan y byddent yn ehangu pwerau goruwchwylio’r undeb y tu hwnt i’r parth ewro a chael rheolaeth dros bob banc yn yr Undeb Ewropeaidd.\nYn ôl Open Europe: "Mae’r Comisiwn i’w weld yn creu dolen uniongyrchol rhwng undeb fancio a ‘dwysau’r’ farchnad sengl – sy’n cynnwys bob un o’r 27 aelod-wladwriaeth – sydd yn codi cwestiynau enfawr ynglyn â ble yn union mae rheoleiddio ar lefel y 27 aelod-wladwriaeth yn dod i ben, ac mae goruwchwyliaeth dros 17+ yn dechrau.”\nFe ddywedodd Kay Swinburne ASE, llefarydd y Ceidwadwyr ar faterion economaidd ac ariannol yn Senedd Ewrop: "Mae’n ymddangos fod yr haf wedi achosi i Fanc Canolog Ewrop wneud troad llwyr ar faterion canolog cysyniad undeb fancio. Ym mis Gorffennaf, fe wnaeth Mario Draghi ddatganiad yn Senedd Ewrop na fyddai hyn ond yn bosib i’r parth ewro a’i fod yn angenrheidiol er mwyn integreiddiad pellach ac i arbed yr ewro. Erbyn hyn, mae i’w weld ei fod wedi newid ei feddwl, gan geisio llusgo’r rheini ohonom sydd y tu allan i’r prosiect gwleidyddol hwn i mewn i’w afael.\n“Os ydy’r parth ewro yn meddwl fod undeb fancio’n angenrheidiol i arbed ei arian a’i fanciau, ni ddylai’r DU sefyll yn ei ffordd – ond ni ddylai arweinwyr gwleidyddol y parth ewro dwyllo eu hunain i gredu y bydd y DU yn cael ei thynnu i mewn iddo.\n“Mae’n rhaid i’r Comisiwn gofio fod y parth ewro a’r farchnad sengl yn ddau beth hollol ar wahán. Mae’r farchnad sengl yn perthyn i bob un o’r 27 aelod-wladwriaeth tra bod y DU wedi gwneud penderfyniad gweithredol i aros y tu allan i’r arian sengl.”\n“Mae gan y DU y grym i atal yr Undeb Fancio yn ei chyfanrwydd ac fe ddylai hi wneud hyn os yw Banc Canolog Ewrop yn ceisio pwer sector bancio y DU.”